open-index/open-wikipedia-markdown huggingface dataset:
മധുരൈ പുഷ്പവനം അയ്യർ

ആദ്യകാല കർണാടക സംഗീതജ്ഞൻമാരിൽ പ്രമുഖനായിരുന്നു **മധുരൈ പുഷ്പവനം അയ്യർ**. കഴിഞ്ഞ നൂറ്റാണ്ടിന്റെ ആദ്യ ദശകങ്ങളിലെ ഏറ്റവും ജനപ്രിയ സംഗീതകാരനായിരുന്ന അദ്ദേഹം ചെറുപ്രായത്തിൽത്തന്നെ അന്തരിച്ചു. പ്രശസ്ത കർണാടക സംഗീതജ്ഞയായ രാജം പുഷ്പം ഇദ്ദേഹത്തിന്റെ മകളാണ്. പുഷ്പവനത്തിന്റെ ജ്യേഷ്ഠസഹോദരന്റെ പുത്രനാണ് മധുരൈ മണി അയ്യർ.
രണ്ടും നാലും ശ്രുതികൾക്കിടയ്ക്കെവിടെയും പാടാൻ കഴിവാർജ്ജിച്ചിരുന്ന ഗായകനായിരുന്നു പുഷ്പവനം. 
## ജീവിതരേഖ
1880 കളുടെ മധ്യത്തിൽ മധുരൈയിൽ ജനിച്ചു. കുട്ടിക്കാലത്തെ സംബന്ധിച്ച് കൂടുതൽ വിവരങ്ങൾ ലഭ്യമല്ല
എട്ടയപുരം രാമചന്ദ്ര ഭാഗവതരായിരുന്നു പുഷ്പവനത്തിന്റെ ഗുരുവെന്ന് ആകാശവാണിയുടെ ഒരു അഭിമുഖത്തിൽ മണി അയ്യർ അനുസ്മരിച്ചിരുന്നു. 

## ശൈലി
മധുരൈ പുഷ്പവനം അയ്യർ കച്ചേരികളിൽ നാലോ അഞ്ചോ കൃതികൾ മാത്രമാണ് പതിവായി പാടിയിരുന്നത്. തോടിയിൽ മാത്രം അറുപതിലധികം കൃതികൾ വശമുണ്ടായിരുന്ന അരിയക്കുടിയിൽ നിനന്നു വ്യത്യസ്തമായി ഇരുപതോളം കൃതികളുടെ പ്രയോഗം കൊണ്ടു തന്നെ സംഗീതാരാധകരെ തൃപ്തിപ്പെടുത്താൻ പുഷ്പവനത്തിനു കഴിഞ്ഞിരുന്നു. വാതാപി ഗണപതിം (ഹംസധ്വനി), ക്ഷീര സാഗരശയന (ദേവഗാന്ധാരി), അക്ഷയലിംഗവിഭോ (ശങ്കരാഭരണം), അലകലല്ല (മധ്യമാവതി), കാവടിചിന്ത് തുടങ്ങിയ ചുരുക്കം കൃതികൾ പാടി  അദ്ദേഹം ആസ്വാദകരെ തന്റെ മാസ്മരസംഗീതത്താൽ മയക്കിയിരുന്നു. ഭാവനയും ക്രിയാത്മകതയും കൊണ്ട് സമ്പന്നമായിരുന്നു ആ സംഗീതം എന്ന് പാപനാശം ശിവൻ ആത്മകഥയിൽ പുഷ്പവനത്തിന്റെ സംഗീതത്തെപ്പറ്റി പരാമർശിക്കുന്നുണ്ട്.
ഹിന്ദുസ്ഥാനി സംഗീത കൃതികളും കച്ചേരികളിൽ ആദ്ദേഹം ആലപിച്ചിരുന്നതായി ചെമ്പൈ അനുസ്മരിച്ചിട്ടുണ്ട്.  ഇന്ദിരാ മേനോൻ "എപ്പടി പാടിനാരോ” എന്ന ഗ്രന്ഥത്തിൽ (1930-65) ഇങ്ങനെ പറയുന്നു "ഇരുപതാം നൂറ്റാണ്ടിന്റെ ആരംഭത്തിൽ , കർണാടക സംഗീത നഭസിൽ ഉജ്ജ്വലമായൊരു കൊള്ളിമീൻ ഉദിച്ചുയർന്നു. അല്പ നേരം കൊണ്ട് അത് കെട്ടടങ്ങി. ഇരുപതാം നൂറ്റാണ്ട് കണ്ട അത്യജ്ജ്വല ഗായകരിൽ ഒരാളായിരുന്നു മധുരൈ പുഷ്പവനം അയ്യർ”
എം.എസ്. ആൻഡ് രാധ : എ സാഗ ഓഫ് സ്റ്റെഡ്ഫാസ്റ്റ് ഡിവോഷൻ എന്ന ഗ്രന്ഥത്തിൽ ഗൗരി നാരായണൻ എം.എസ്. തന്റെ തിളക്കമാർന്ന സംഗീതജവിതത്തിലൊരിക്കലും തന്റെ അച്ഛനെക്കുറിച്ച് സൂചിപ്പിച്ചിരുന്നില്ലെന്നു ചൂണ്ടിക്കാട്ടുന്നു. മധുരൈ പുഷ്പവനം അയ്യരായിരുന്നു എം.എസിന്റെ പിതാവെന്ന് അനേകം പേർ കരുതിയിരുന്നു. 1990 കൾ വരെയും പുഷ്പവനം അയ്യരെക്കുറിച്ച് പരസ്യമായഒരു സൂചനയും നൽകിയിരുന്നില്ലെന്ന് കൽക്കി കൃഷ്ണമൂർത്തിയുടെ കൊച്ചു മകളായ ഗൗരി നാരായണൻ പറയുന്നു.   

## ചിത്രജാലകം


|Pushpavanam Iyer with family. Little Madurai Mani Iyer on his lap
|Nephew Madurai Mani Iyer and Grandnephew TV Sankaranarayanan
|Mahalinga Sastri on Pushpavanam in Dinamani Kathir
|Semmangudi talking to Gowri Ramnarayan, about great vidwans
|Pushpavanam Iyer and wife Sundarathammal



## അവലംബം

# Biography of Madurai Pushpavanam Iyer at Artiste's Panorama
നീലഗിരി ഓന്ത്

പശ്ചിമഘട്ടത്തിൽ കണ്ടുവരുന്ന ഒരിനം പല്ലി സ്പീഷ്യസ്സ് ആണ് **നീലഗിരി ഓന്ത്** *(Calotes nemoricola)***.** നീലഗിരി കുന്നുകൾ, ആനമല, കളക്കാട് മുണ്ടന്തുറൈ കടുവാ സങ്കേതം, കൂർഗ്, ആഗുംബെ എന്നിവിടങ്ങളിലായി വിതരണം ചെയ്യപ്പെട്ടിരിക്കുന്നു.

## വിവരണം
സി. എ. എൽ. Guntherന്റെ (1864), *ബ്രിട്ടീഷ് ഇന്ത്യയിലെ ഉരഗങ്ങൾ* എന്ന പുസ്തകത്തിൽ നിന്ന്

One detached spine in front of three or two small ones on each side of the nape; a fold of the skin before the shoulder. Scales of the sides very large, not keeled; those of the abdomen much smaller, keeled. Dorsal crest extending only about one-third along the back; where the dorsal crest terminates, the scales of the ridge arc pointed. The scales at the base of the tail above arc of rather large size. Green.
These characters have been noted by Jerdon from a single specimen obtained near the foot of the Coonoor ghat of the Nilgherries. It was 18 inches long.


## കുറിപ്പുകൾ


## അവലംബം
* Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
* Jerdon,T.C. 1853 Catalogue of the Reptiles inhabiting the Peninsula of India. Part 1. J. Asiat. Soc. Bengal xxii [1853]: 462-479.
* Ganesh, S. R.; S. R. Chandramouli 2013. Identification of Two Similar Indian Agamid Lizards Calotes nemoricola Jerdon, 1853 and C.grandisquamis Günther, 1875. Russ. J. Herpetol. 20 (1): 33-35.
* Karthikeyan, S.;Athreya, R. M.;Prasad, J. N. 1993 A range extension of *Calotes nemoricola* from the Anaimalais, Western Ghats Hamadryad 18: 45-46

## പുറത്തേക്കുള്ള കണ്ണികൾ
* 

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:ഇന്ത്യയിലെ ഉരഗങ്ങൾ
ലവ്‌ലോക്ക്

**ലവ്‍ലോക്ക്** അമേരിക്കൻ ഐക്യനാടുകളിലെ നെവാഡ സംസ്ഥാനത്തുള്ള പെർഷിങ്ങ് കൌണ്ടിയൽ സ്ഥിതി ചെയ്യുന്ന ഒരു പട്ടണമാണ്. ഇവിടുത്തെ ഏകീകരിക്കപ്പെട്ട ഒരേയൊരു പട്ടണമാണിത്. ആദ്യകാലത്ത് കാലിഫോർണിയയിലേയ്ക്കുള്ള കുടിയേറ്റക്കാരുടെ ഇടത്താവളമായിരുന്നു ഈ പട്ടണം. പിൽക്കാലത്ത്  ഇവിടെ ഒരു ട്രെയിൻ ഡിപ്പോ നിലവിൽ വന്നു. പട്ടണത്തിലെ സമ്പദ്‍വ്യവസ്ഥയുടെ അടിസ്ഥാനം കൃഷി, ഖനനം, ടൂറിസം എന്നിവയാണ്. 

## അവലംബം
കരിനിലത്തൻ

കേരളത്തിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **കരിനിലത്തൻ** . ആഫ്രിക്കയിലും ഏഷ്യയിലെ മിക്കരാജ്യങ്ങളിലും യൂറോപ്പിലെ ചില ഭാഗങ്ങളിലും ഇവയെ കാണാറുണ്ട്. ഒരുവിധം എല്ലാ ശുദ്ധജലാശയങ്ങളിലും ഇവയെ കാണാം.

## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
തീക്കറുപ്പൻ

കേരളത്തിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **തീക്കറുപ്പൻ** . ഇവ പശ്ചിമഘട്ടത്തിലെ ഒരു സ്ഥാനീയ തുമ്പിയാണ്. വനത്തിലെ മിറിസ്റ്റിക്ക ചതുപ്പുകളിൽ ഇവ കൂട്ടമായി കാണപ്പെടുന്നു.

## ചിത്രശാല


File:Epithemis mariae-തീക്കറുപ്പൻ (1).jpg|പെൺതുമ്പി


## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
ലുംബീ വർഗ്ഗം

**ലുംബീ**, അമേരിക്കൻ ഐക്യനാടുകളിലെ വടക്കൻ കരോലിനയിലുള്ള ഫെഡറൽ അംഗീകാരമുള്ള ഇന്ത്യൻ വർഗ്ഗമാണ്. ഈ വർഗ്ഗത്തിൽ അംഗത്വമുള്ള ഏകദേശം  55,000 ജനങ്ങളിൽ ഭൂരിപക്ഷവും വടക്കൻ കരോലിനയിലെ റോബ്‍സൺ കൌണ്ടിയിലും ഹോക്ക്, കംബർലാന്റ്, സ്കോട്ട്ലാന്റ് തുടങ്ങിയ സമീപ കൌണ്ടികളിലുമായി  അധിവസിക്കുന്നു. 1956 ലാണ് ഈ വർഗ്ഗത്തെ ലുംബീ ആക്ട് പ്രകാരം യു.എസ്. കോൺഗ്രസ് ഭാഗികമായി  അംഗീകരിച്ചതെങ്കിലും ഇന്ത്യൻ വർഗ്ഗങ്ങൾക്കായുള്ള ഫെഡറൽ ഫണ്ടുകൾ കൈകാര്യം ചെയ്യാനുള്ള അനുമതി ലഭിച്ചിരുന്നില്ല.  വടക്കൻ കരോലിനയിലെയും മിസിസ്സിപ്പി നദിയുടെ കിഴക്കൻ മേഖലയിലെയും ഏറ്റവും വലിയ ഇന്ത്യൻ വർഗ്ഗമാണിത്.  അതുപോലെ അമേരിക്കൻ ഐക്യനാടുകളിലെ ഒൻപതാമത്തെ വലിയ ഇന്ത്യൻ വർഗ്ഗം കൂടിയാണിത്. വടക്കൻ കരോലിനയിലെ പെംബ്രോക്ക് പട്ടണം ഈ വർഗ്ഗത്തിന്റെ സാസ്കാരിക, സാമ്പത്തിക, രാഷ്ട്രീയ കേന്ദ്രമാണ്.  2000 ത്തിലെ യു.എസ്. സെൻസസ് പ്രകാരം വടക്കൻ കരോലിന പട്ടണമായ പെംബ്രോക്കിലെ 89 ശതമാനവും ജനങ്ങളും ഇന്ത്യൻ വർഗ്ഗക്കാരാണ്. കൌണ്ടിയിലെ ആകെ കണക്കെടുത്താൽ 40 ശതമാനം ലുംബീ ഇന്ത്യൻ വർഗ്ഗക്കാരാണ്.  റോബിൻസൺ കൌണ്ടിയിലൂടെ ഒഴുകുന്ന ലുംബീ നദിയുടെ പേരാണ് ഇവർക്ക് ലുംബീ എന്ന പേരു ലഭിക്കാൻ കാരണം.

വടക്കൻ കരോലിനയിലെ സംസ്ഥാന അംഗീകാരമുള്ള 8 തദ്ദേശീയ അമേരിക്കൻ ഇന്ത്യൻ വർഗ്ഗങ്ങളിലൊന്നാണിത്. 1885 മുതലാണ് ഇവർ സംസ്ഥാന അംഗീകാരമുള്ളവരായി മാറിയത്. സംസ്ഥാനതലത്തിൽ ഈ വർഗ്ഗക്കാർ, വടക്കൻ കരോലിന കമ്മീഷൻ ആഫ് ഇന്ത്യൻ അഫയേർസിൽ അംഗത്വമുള്ളവരാണ്. മറ്റു ദേശീയ സംഘടനകളായ നാഷണൽ കോൺഗ്രസ് ആഫ് അമേരിക്കൻ ഇന്ത്യൻസ്, നാഷണൽ ഇന്ത്യൻ എഡ്യുക്കേഷൻ അസോസിയേഷൻ‌ എന്നിവയുമായും ചേർന്നു പ്രവർത്തിക്കുന്നു. 

ലുംബീ വർഗ്ഗക്കാരുടെ പൂർവ്വകർ പ്രധാനമായി, 1700 കളിൽ ഇന്ന് റോബ്സൺ കൌണ്ടി എന്നറിയപ്പെടുന്ന പ്രദേശങ്ങളിൽ വസിച്ചിരുന്ന ചെറൌ, മറ്റ് സിയൌൺ ഭാഷക്കാരായ ഇന്ത്യൻ വർഗ്ഗങ്ങൾ എന്നിവരിൽനിന്ന് ഉരുത്തിരിഞ്ഞവരാണെന്ന് അനുമാനിക്കപ്പെടുന്നു. 1885 ൽ സംസ്ഥാന അംഗീകാരം ലഭിച്ചതിനു ശേഷം ഗോത്രവിഭാഗങ്ങളുടെ പ്രയോജനാർത്ഥം ഇവർക്കായി പ്രത്യേക സ്കൂൾ സമ്പദായം കൊണ്ടുവന്നിരുന്നു. 1887 ൽ സംസ്ഥാനം, ക്രോയേറ്റൺ നോർമൽ ഇന്ത്യൻ സ്കൂൾ സ്ഥാപിച്ചു. ഈ സ്കൂളാണ് ഇന്ന് പെംബ്രോക്കിൽ സ്ഥിതി ചെയ്യുന്ന യൂണിവേഴ്സിറ്റി ആഫ് നോർത്ത് കരോലിന.

## അവലംബം

വർഗ്ഗം:അമേരിക്കൻ ഇന്ത്യൻ ജനത
തരുണീ ഞാനെന്തു ചെയ്‌വൂ

സ്വാതി തിരുനാൾ തൃപുട താളത്തിൽ ദ്വിജാവന്തി രാഗത്തിൽ ചിട്ടപ്പെടുത്തിയ ഒരു മലയാള പദമാണ് തരുണീ ഞാനെന്തു ചെയ്‌വൂ. വിരഹമാണു പദത്തിന്റെ കേന്ദ്രരസം

## വരികൾ

തരുണീ ഞാനെന്തു ചെയ്‌വൂ ഹന്ത 
മാമക ദയിതനെന്നെ മറന്നോ!

സരസിജത്തിനെ വെല്ലുമാനനം കാണ്മതും
സരസവചനാമൃതം കേൾപ്പതുമെന്നു ഞാൻ!

ഈവണ്ണം വരുമെന്നയ്യോ നിദ്രയിൽ പോലു-
മേതും നിനച്ചവളല്ലേ!
ഈ വസുമതിയതിൽ വാഴും മാനിനിമാരി-
ലേവമോ മമ ശിരസി വിധിലിഖിതം



## പുറത്തേക്കുള്ള കണ്ണികൾ
* ഐശ്വര്യ വിദ്യ രഘുനാഥിന്റെ ആലാപനം

## അവലംബം


വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ
വർഗ്ഗം:ദ്വിജാവന്തി രാഗത്തിൽ ചിട്ടപ്പെടുത്തിയ കൃതികൾ
വാജ്ജ്-വേർ

പുരാതന ഈജിപ്ഷ്യൻ വിശ്വാസപ്രകാരം ഫലപുഷ്ടിയുടെ ഒരു ദേവനാണ് **വാജ്ജ് വേർ** **Wadj-wer**.  *വളരെ വലിയ പച്ചപ്പ്* എന്നാണ് വാജ്ജ്-വേർ എന്ന പദത്തിനർഥം.

മദ്ധ്യധരണ്യാഴിയുടെ മാനവരൂപമായി വാജ്ജ്-വേറിനെ ചിലർ കരുതിയിരുന്നു എങ്കിലും ഇത് വടക്കൻ ഈജിപ്റ്റിലെ നൈൽ ഡെൽറ്റാ പ്രദേശത്തുള്ള ലഗൂണുകളും ജലാശയങ്ങളുമാകാനാണ് സാധ്യത.

വാജ്ജ്-വേറിന്റെ ദൈവികപരിവേഷത്തെ സാക്ഷ്യപ്പെടുത്തുന്ന  ഏറ്റവും പുരാതനമായ രേഖകൾ 5-ആം രാജവംശകാലത്തുള്ളതാണ്. ഇതിൽ സഹൂറിന്റെ പിരമിഡിലുള്ള, മോർച്ചറിടെംബിളിലെ ഒരു ചുവർശില്പം വാജ്ജ്-വേറിന്റേതാണെന്ന് തിരിച്ചറിഞ്ഞിട്ടുണ്ട്. ഹപിയുമായിസാദൃശ്യമുണ്ട് എങ്കിലും, വാജ്ജ്-വേറിന്റെ ശരീരം ജലതരംഗങ്ങളാൽ നിറഞ്ഞതായാണ് ചിത്രീകരിച്ചിട്ടുള്ളത്. പിൽകാലത്ത് 20ആം രാജവംശകാലത്തുള്ള അമുൻഹേർഖെപെഷെഫ്, ഫറവോയുടെ ശവകുടീരമായ  QV55ലും വാജ്ജ്-വേറിനെ ചിത്രീകരിച്ചതായി കാണുന്നു.

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
വയൽ മലിഞ്ഞീൽ

ആരൽ വിഭാഗത്തിൽ പെട്ട ഒരു മൽസ്യമാണ് **വയൽ മലിഞ്ഞീൽ ** അഥവാ **Rice-Paddy Eel. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്. മഴക്കാലത്തു കൂട്ടത്തോടെ പ്രജനനത്തിനായി വയലുകളിലേക്കു നീന്തി കയറുന്ന സ്വഭാവം ഉള്ളത് കൊണ്ടാണ് വയൽ മലിഞ്ഞീൽ എന്ന പേര് .

## കുടുംബം
ഈൽ കുടുംബത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത് .

## ഇതും കാണുക
* കേരളത്തിലെ മൽസ്യങ്ങളുടെ പട്ടിക

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:മലിഞ്ഞീൽ
തോത്ത്

പുരാതന ഈജിപ്റ്റിൽ ആരാധിച്ചിരുന്ന ഒരു ദേവനാണ് തോത്ത്. ഐബിസിന്റെയോ അല്ലെങ്കിൽ ബബ്ബൂണിന്റെയോ ശിരസ്സോടുകൂടിയ മനുഷ്യരൂപത്തിലാണ് തോത്ത് ദേവനെ ചിത്രീകരിക്കാറുള്ളത്. തോത്തിന്റെ സ്ത്രീ രൂപമാണ് സേഷത്.  മാഃത് ആണ് തോത്തിന്റെ ഭാര്യ.

ഈജിപ്റ്റിലെ ഖ്മൂൻ പട്ടണത്തിലാണ് തോത്തിന്റെ ഏറ്റവും പ്രാധാന്യമുള്ള ക്ഷേത്രം നിലനിന്നിരുന്നത് പിന്നീട് ഗ്രീക്കോ റോമൻ കാലഘട്ടത്തിൽ ഈ സ്ഥലം ഹെർമോപോളിസ് മാഗ്ന എന്ന് അറിയപ്പെട്ടിരുന്നു  കൂടാതെ അബിഡോസ്, ഹെസേർത്ത്, ഉറിത്ത്, പേർ-അബ്, റെഖൂയി, താ-ഉർ, സേപ്, ഹാത്, സെൽകെത് എന്നിങ്ങനെ ഒട്ടനവധി സ്ഥലങ്ങളിലും തോത്ത് ദേവന്റെ ക്ഷേത്രങ്ങൾ ഉണ്ടായിരുന്നു

## അവലംബം


## കുറിപ്പുകൾ




വർഗ്ഗം:ഈജിപ്ഷ്യൻ ദൈവങ്ങൾ
പാണ്ടൻ പരുന്തൻ

ഏഷ്യയിലെ മിക്ക രാജ്യങ്ങളിലും കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **പാണ്ടൻ പരുന്തൻ** . കാടുപിടിച്ച കുളങ്ങളിലും തടാകങ്ങളിലുമാണ് ഇവ വംശവർധന നടത്തുന്നത്. ഈ ആവാസ സ്ഥലങ്ങൾക്കു മുകളിൽ ഇവ പലപ്പോളും റോന്തു ചുറ്റുന്നതു കാണാം; ചിലപ്പോൾ കൂട്ടമായും, മറ്റുചിലപ്പോൾ സമാന സ്വഭാവമുള്ള പരുന്തൻ  വർഗത്തിൽപെട്ട തുമ്പികളോടോപ്പവും. തുടർച്ചയായി ഏറെനേരം പറക്കുന്ന ഈ തുമ്പികൾ കാട്ടിനുള്ളിലെ കൊമ്പുകളിൽ തൂങ്ങിക്കിടന്നാണ് വിശ്രമിക്കുന്നത്..

## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
സുരുട്ടി

കർണ്ണാടകസംഗീതത്തിലെ ഒരു രാഗമാണ് **സുരുട്ടി**. ഇരുപത്തിയെട്ടാമതു മേളകർത്താരാഗമായ ഹരികാംബോജിയുടെ ജന്യരാഗമാണ് സുരുട്ടി.
## ഘടന
;ആരോഹണം:  സ രി2 മ1 പ നി2 ധ2 നി2 സ
;അവരോഹണം: സ നി2 ധ2 പ മ1 ഗ3 പ മ1 രി2 സ
## കൃതികൾ

## ചലച്ചിത്രഗാനങ്ങൾ

## കഥകളിപദങ്ങൾ
* പുഷ്കരവിലോചന - കുചേലവൃത്തം
* ഓതുന്നേൻ ഒരു - കർണ്ണശപദം
* മന്മദനാശന - കിരാതം
* ചെയ്‌വാൻ താവക - രുഗ്മാംഗദാചരിതം
* വീരസോദരസുമതേ - ഉത്തരാസ്വയംവരം

വർഗ്ഗം:ഹരികാംബോജിയുടെ ജന്യരാഗങ്ങൾ
വർഗ്ഗം:സുരുട്ടി രാഗത്തിൽ ചിട്ടപ്പെടുത്തിയ കൃതികൾ

## പുറത്തേക്കുള്ള കണ്ണികൾ
* [[സഞ്ജയ് സുബ്രഹ്മണ്യൻ|സഞ്ജയ് സുബ്രഹ്മണ്യന്റെ] രാഗാലാപനം]
* [[ശ്രീ വെങ്കട ഗിരീശം], ഐശ്വര്യ വിദ്യ രഘുനാഥ് ആലപിച്ചത്]
* ''വങ്കക്കടൽ കടൈന്ത'', എന്ന തിരുപ്പാവൈ ''സിക്കിൾ ഗുരുചരൺ'' പാടിയത്
അഖൽറ്റ്സിഖെ

തെക്കുപടിഞ്ഞാറൻ ജോർജിയയിലെ ഒരു ചെറുനഗരമാണ് അഖൽറ്റ്സിഖെ - *Akhaltsikhe*' ( , literally "new castle"; ;മുൻപ് **ലോംസിയ** എന്നറിയപ്പെട്ടിരുന്നു). പൊട്സ്ഖോവി നദിയുടെ ഇരുവശത്തുമായാണ് ഈ നഗരം സ്ഥിതി ചെയ്യുന്നത്. നദിയുടെ വടക്കു ഭാഗത്തു പുരാതന പട്ടണവും. തെക്കു ഭാഗത്തു പുതിയ നഗരവും സ്ഥിതി ചെയ്യുന്നു.
നീല നീർത്തോഴൻ

ഇന്ത്യയിൽ മാത്രം കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **നീല നീർത്തോഴൻ** . വനത്തിലെ ചതുപ്പുകളിൽ ഇവ കൂട്ടമായി കാണപ്പെടുന്നു Fraser had also described a subspecies *Hyaleothemis fruhstorferi apicalis* in 1924.

ഫ്രെസർ ഇതിനെ വിവരിക്കുന്നതുവരെ ശ്രീലങ്കയിൽ മാത്രം കാണപ്പെടുന്ന * H. fruhstorferi* ആയിട്ടാണ് ഇതിനെയും കണക്കാക്കിയിരുന്നത്.

## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
പെരുമ്പുഴ ഗോപാലകൃഷ്ണൻ‍

ചലച്ചിത്ര ഗാന രചയിതാവും സാംസ്കാരിക പ്രവർത്തകനുമാണ് പെരുമ്പുഴ ഗോപാലകൃഷ്ണൻ‍. ഇപ്റ്റ മുൻ ദേശീയ വൈസ് പ്രസിഡന്റാണ്.
## ജീവിതരേഖ
കൊല്ലം ജില്ലയിലെ പെരുമ്പുഴയിൽ ജനിച്ചു. പെരുമ്പുഴ എൽ.പി.എസ്‌., പെരുമ്പുഴ എസ്‌.ജി.വി. സംസ്‌കൃത ഹൈസ്‌ക്കൂൾ, കുണ്ടറ എം.ജി.ഡി. ഇംഗ്ലീഷ്‌ ഹൈസ്‌ക്കൂൾ, കൊല്ലം ശ്രീനാരായണ കോളേജ് എന്നിവടങ്ങളിൽ പഠിച്ചു. എം.എ. ബിരുദധാരിയാണ്. വിദ്യാർത്ഥി സംഘടനാ പ്രവർത്തകനായിരുന്നു. ഫിലിം ഡെവലപ്മെന്റ് കോർപ്പറേഷനിൽ ഉദ്യോഗസ്ഥനായിരുന്നു.  എൻ.ജി.ഒ.യൂണിയനിലും ജോയിന്റ്‌ കൗൺസിലിലും ദീർഘകാലം പ്രവർത്തിച്ചു. ‘കേരള സർവ്വീസ്‌’-ന്റെ ആദ്യപത്രാധിപരായിരുന്നു.  സംസ്ഥാന ചലച്ചിത്ര വികസനകോർപ്പറേഷൻ റിസർച്ച്‌ ഓഫീസറായി റിട്ടയർ ചെയ്‌തു.  അവിടെ ഡയറക്‌ടർ ബോർഡ്‌ അംഗമായും പ്രവർത്തിച്ചു. ഫിലിം ക്രിട്ടിക്‌സ്‌ അസോസിയേഷൻ ജന. സെക്രട്ടറിയും കേരള ചിൽഡ്രൻസ്‌ ഫിലിം സൊസൈറ്റി സെക്രട്ടറിയുമായിരുന്നു. യുവകലാസാഹിതി പ്രസിഡന്റായും  ‘ഇസ്‌ക്കഫ്‌’ അഖിലേന്ത്യാ സമാധാനസമിതിയുടെ ജന.സെക്രട്ടറിയായും പ്രവർത്തിച്ചിട്ടുണ്ട്. 
## കൃതികൾ
*  ഉയരുന്ന മാറ്റൊലികൾ (കവിതാസമാഹാരം)
*   ഞാറപ്പഴങ്ങൾ (കവിതാസമാഹാരം)
*  മുത്തുകൾ (കവിതാസമാഹാരം)
*   തുടി  (കവിതാസമാഹാരം)
*   വൃശ്ചികക്കാറ്റ്‌ (കവിതാസമാഹാരങ്ങൾ)
*  റോസാപ്പൂക്കളുടെ നാട്ടിൽ (ബൾഗേറിയ- യാത്രാവിവരണം)
*  പ്രതിരൂപങ്ങളുടെ സംഗീതം (ചലച്ചിത്രപഠനഗ്രന്ഥം)  
* ജി.ദേവരാജൻ: സംഗീതത്തിന്റെ രാജശില്പി  
*പി.ഭാസ്കരൻ. ഉറങ്ങാത്ത തംബുരു.(ജീവചരിത്രം)  
*

## ചലച്ചിത്ര ഗാനങ്ങൾ

## പുരസ്കാരങ്ങൾ
*അബുദാബി ശക്തി അവാർഡ് (2006)
## അവലംബം


വർഗ്ഗം:ചലച്ചിത്ര ഗാനരചയിതാക്കൾ
വർഗ്ഗം:സാംസ്കാരിക പ്രവർത്തകർ
വർഗ്ഗം:അബുദാബി ശക്തി അവാർഡ് ജേതാക്കൾ
ടോണോപാഹ്

**ടോണോപാഹ്** അമേരിക്കൻ ഐക്യനാടുകളിലെ നെവാഡ സംസ്ഥാനത്തുള്ള നയെ കൌണ്ടിയിലെ  ഏകീകരിക്കപ്പെടാത്ത ഒരു പട്ടണമാണ്.  കൌണ്ടി സീറ്റും ഈ പട്ടണത്തിലാണ്. യു.എസ്. റൂട്ട് 6, 95 ഹൈവേകളുടെ ജംഗ്ഷനിലാണ് ഈ പട്ടണത്തിൻറെ സ്ഥാനം. ലാസ് വെഗാസം, റെനോ എന്നീ പട്ടണങ്ങളിലേയ്ക്ക് ഒരേ ദൂരമാണിവിടെനിന്നുള്ളത്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 2,478 ആണ്. 

## അവലംബം

വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
ചോരവാലൻ തുമ്പി

ഇന്ത്യമുതൽ ആസ്ത്രേലിയ വരെ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **ചോരവാലൻ തുമ്പി** (ഇംഗ്ലീഷ് പേര് -asiatic blood tail)
. കുളങ്ങളിലും ചതുപ്പുകളിലും ഇവ പ്രജനനം നടത്തുന്നു.

## ഉപവർഗങ്ങൾ
**Lathrecista asiatica asiatica*
**Lathrecista asiatica festa* (Selys, 1897)
**Lathrecista asiatica pectoralis* (Kaup in Brauer, 1867)

## വിവരണം

### ആൺതുമ്പി
മഞ്ഞ നിറത്തിലുള്ള മുഖത്തിന്റെ മുകൾ ഭാഗത്തിന് തിളങ്ങുന്ന കറുപ്പു നിറമാണ്.  തവിട്ടു നിറത്തിലുള്ള കണ്ണുകളുടെ മുകൾ ഭാഗം സംയോജിതമാണ്. കണ്ണുകളുടെ കീഴ്ഭാഗം നീല കലർന്ന ചാര നിറത്തിൽ കാണപ്പെടുന്നു.  ഇരുണ്ട തവിട്ടു നിറത്തിൽ കാണപ്പെടുന്ന ഉരസ്സിന്റെ വശങ്ങൾക്ക് തിളങ്ങുന്ന മഞ്ഞ നിറമാണ്.  ഉദരത്തിന്റെ 1 -2 ഖണ്ഠങ്ങളിൽ മഞ്ഞ  നിറത്തിലുള്ള അല്പം വീതിയേറിയ മഞ്ഞ വര കാണാം.  പ്രായം ചെല്ലുന്തോറും ഈ മഞ്ഞ വരകൾക്ക് മുകളിലായി നീല കലർന്ന വെളുത്ത നിറത്തിലുള്ള ആവരണം വ്യാപിച്ചു കാണാറുണ്ട്.  3 മുതൽ 8 വരെയുള്ള ഉദര ഖണ്ഠങ്ങൾക്ക്  തിളങ്ങുന്ന ചുവപ്പു നിറമാണ്.  ഉദരത്തിന്റെ അഗ്രഭാഗം കറുത്ത നിറത്തിലാണ് കാണപ്പെടുന്നത്.  കാലുകൾ ഇരുണ്ട, ചുവപ്പു കലർന്ന തവിട്ടു നിറത്തിലോ അല്ലെങ്കിൽ കറുപ്പ് നിറത്തിലോ കാണപ്പെടുന്നു. സുതാര്യമായ ചിറകുകളുടെ അഗ്രഭാഗത്തായി തവിട്ടു നിറം വ്യാപിച്ചു കാണാം.  ചിറകുകളിലെ പൊട്ടിന് ചുവപ്പു കലർന്ന തവിട്ടു നിറമാണ് .

### പെൺതുമ്പി
പെൺതുമ്പികൾ കാഴ്ച്ചയിൽ ആൺതുമ്പികളെപ്പോലെ ആണെങ്കിലും ഉദരത്തിന്റെ നിറത്തിന് വ്യത്യാസമുണ്ട്.  പെൺതുമ്പികളുടെ ഉദരം തിളങ്ങുന്ന തവിട്ട് നിറത്തിലാണ് കാണപ്പെടുന്നത്.  കൂടാതെ ഉദരത്തിന്റെ മുകൾ ഭാഗത്തായി നീളത്തിൽ പച്ചകലർന്ന മഞ്ഞ നിറത്തിലുള്ള ഒരു വര കാണാം . അപൂർവ്വമായി മാത്രമേ പെൺതുമ്പികളെ കാണാറുള്ളു.

## ആവാസവ്യവസ്ഥ/വാസസ്ഥാനം
നാണം കുണുങ്ങികളായ ഈ തുമ്പികളെ കുളങ്ങൾ  വയലുകൾ എന്നിവിടങ്ങളിലെല്ലാം സാധാരണയായി കാണാറുണ്ട്. കാടുകളിലും നാട്ടിൻപുറങ്ങളിലും ഒരുപോലെ കാണപ്പെടുന്ന ഇവയ്ക്ക് മുളങ്കാടുകളോട് പ്രത്യേക പ്രതിപത്തിയുണ്ട്. മഴ കഴിഞ്ഞുള്ള മാസങ്ങളിൽ ഈ തുമ്പികളെ ധാരാളമായി കാണാം. കുളങ്ങൾ പോലെയുള്ള ചെറു ജലാശയങ്ങളിലും ചതുപ്പുകളിലുമൊക്കെയാണ് ചോരവാലൻ തുമ്പികൾ മുട്ടയിടാറുള്ളത് . അധീനപ്രദേശം കാത്തുസൂക്ഷിക്കുവാൻ ഇവ മറ്റു തുമ്പികളെ ആക്രമിക്കാറുണ്ട്. വിശ്രമിക്കുമ്പോൾ ചോരവാലൻ തുമ്പികൾ ചിറകുകൾ മുൻപോട്ട് താഴ്ത്തിയിരിക്കും.

## കൂടുതൽ ചിത്രങ്ങൾ

File:Lathrecista asiatica 07056.JPG|thumb|Lathrecista asiatica - male
File:Lathrecista asiatica-Kadavoor-2016-07-04-001.jpg|thumb|Lathrecista asiatica from Kadavoor - female
File:Lathrecista asiatica female.jpg|thumb|Lathrecista asiatica female from Chalavara, Palakkad
File:Lathrecista asiatica male.jpg|thumb|Lathrecista asiatica male from Chalavara, Palakkad
File:Lathrecista asiatica-Kadavoor-2016-07-05-001.jpg|thumb|Lathrecista asiatica-Kadavoor-male
File:Lathrecista asiatica-Kadavoor-2016-07-05-002.jpg|thumb|Lathrecista asiatica-Kadavoor- young male
File:Lathrecista asiatica in Kadavoor.jpg|thumb|Lathrecista asiatica in Kadavoor - male
File:Lathrecista asiatica female by kadavoor.jpg|thumb|Lathrecista asiatica female from kadavoor
File:Lathrecista asiatica Bilimora Gujarat.jpg|thumb|Lathrecista asiatica female from Bilimora, Gujarat


## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
മഞ്ഞവരയൻ വർണ്ണത്തുമ്പി

**മഞ്ഞവരയൻ വർണ്ണത്തുമ്പി**  ഇന്ത്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ്. ദക്ഷിണേന്ത്യയിലെ ഉഷ്ണമേഖലാവനങ്ങളിൽ ഈ തുമ്പി കാണപ്പെടുന്നു. 

*Lyriothemis* ജനുസിൽപെട്ട പതിനഞ്ച് ഇനം തുമ്പികൾ ഏഷ്യയിൽ ആകമാനം കാണപ്പെടുന്നു. ഈ ജനുസിൽപെട്ട മൂന്നു ഇനം തുമ്പികൾ ഇന്ത്യയിൽ കാണപ്പെടുന്നു. അവ  *L. cleis*, *L. tricolor*, *[[കുള്ളൻ വർണ്ണത്തുമ്പി|L. acigastra]]* എന്നിവയാണ്. ഇവ മൂന്നും ഇന്ത്യയുടെ വടക്കു കിഴക്കൻ സംസ്ഥാനങ്ങളിൽ മാത്രമായി ഒതുങ്ങിയിരുന്നതായി കരുതിയിരുന്നു. എന്നാൽ 2009 ഇൽ *L. tricolor* ഉം 2013 ൽ *[[കുള്ളൻ വർണ്ണത്തുമ്പി|L. acigastra]]* ഉം കേരളത്തിൽ കണ്ടെത്തി. കേരളത്തിൽനിന്നും നേരത്തെ കണ്ടെത്തിയതായി കരുതിയ *Lyriothemis flava/tricolor*,  *Lyriothemis abrahami* (മഞ്ഞവരയൻ വർണ്ണത്തുമ്പി) എന്ന പുതിയ സ്‌പീഷീസ് ആണെന്ന് 2025-ലെ പഠനത്തിൽ കണ്ടെത്തി. 


File:Lyriothemis tricolor 2 by Manoj P.jpg|ആൺതുമ്പി
File:Lyriothemis tricolor by Manoj P.jpg|ആൺതുമ്പി


## പ്രജനനം

മറ്റു തുമ്പികളിൽനിന്നും വ്യത്യസ്തമായി ഈ തുമ്പി വനങ്ങളിലെ മരപ്പൊത്തുകളിൽ കെട്ടിക്കിടക്കുന്ന വെള്ളത്തിലാണ് മുട്ടയിടുന്നത്. ഈ പൊത്തുകൾക്ക് സമീപം ആൺതുമ്പികൾ കാവൽ നിൽക്കുന്നതും കണ്ടിട്ടുണ്ട്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ഷഡ്പദങ്ങൾ
വർഗ്ഗം:കല്ലൻതുമ്പികൾ
അത്തേൻ

പുരാതന ഈജിപ്ഷ്യൻ മതവിശ്വാസപ്രകാരം സൂര്യദേവന്റെ പ്രത്യക്ഷരൂപമായ സൂര്യഗോളത്തെയാണ് **അത്തേൻ** (**Aten**, **Aton**, Egyptian **') എന്ന് പറയുന്നത്. ഈജിപ്റ്റിലെ ഫറവോയായിരുന്ന അമെൻഹോട്ടെപ് നാലമൻ തുടക്കം കുറിച്ച ഒരു മതശാഖയായ [[Atenism|അത്തേനിസത്തിന്റെ]]  ആധാരവും സൂര്യഗോളമായ അത്തേൻ ആണ്. പിൽക്കാലത്ത് അഖ്നാതെൻ എന്ന നാമത്തിൽ അറിയപ്പെട്ട ഫറവോയാണ് അമെൻഹോട്ടെപ് IV. അദ്ദേഹം രചിച്ച "[[Great Hymn to the Aten|അത്തേൻ സ്തുതിയിൽ]]", അത്തേനിനെ സൃഷ്ടികർത്താവും, ജീവദാധാവും, ലോകത്തിന്റെ പരിപാലകനുമായി പ്രകീർത്തിക്കുന്നു. അത്തേനിന്റെ ഉദ്ഭവത്തെക്കുറിച്ച് ഐതിഹ്യകഥകളോ, കുടുംബബന്ധങ്ങളോ ഒന്നുമില്ല.  [[Horemheb|ഹോറെംഹെബ്]] ഫറവോയുടെ കാലത്തോടെ അത്തേൻ ആരാധന ക്ഷയിച്ചുതുടങ്ങി.<gallery heights="250" mode="packed-overlay">
പ്രമാണം:La salle dAkhenaton (1356-1340 av J.C.) (Musée du Caire) (2076972086).jpg|അത്തേൻ ഗോളത്തെ സ്തുതിക്കുന്ന അഖ്നാതെനും കുടുംബവും
പ്രമാണം:Small aten temple.jpg|ഈജിപ്റ്റിലെ അമർണയിലുള്ള അത്തേൻ ക്ഷേത്രത്തിന്റെ ശേഷിപ്പുകൾ
പ്രമാണം:Tutanchamon (js) 3detalle.jpg|[[Tutankhamun|തുത്തൻഖാമൂനിന്റെ]] സിംഹാസനത്തിൽ ആലേഖനം ചെയ്തിട്ടുള്ള അത്തേൻ രൂപം
</gallery>പുരാതന ഈജിപ്റ്റിൽ [[Amenhotep III|അമെൻഹോട്ടെപ് മൂന്നാമന്റെ]] കാലഘട്ടത്തിലും, ഫാൽക്കാൺ ശിരസ്സോടുകൂടിയ മനുഷ്യരൂപത്തിൽ സൂര്യദേവനെ(അമുൻ റാ) ആരാധിച്ചിരുന്നു. ഇക്കാലത്തുത്തന്നെ റായുടെ പദവി മാറ്റി അത്തേനിനെ ആ സ്ഥാനത്ത് പുനഃസ്ഥാപിക്കുകയാണുണ്ടായത്. അമെൻഹോട്ടെപ്പ് മൂന്നാമന്റെ പുത്രനും പിൻഗാമിയുമായ അമെൻഹോട്ടെപ്പ് നാലാമന്റെ കാലത്ത് അത്തേൻ ദേവന്റെ ആരാധന കൂടുതൽ പ്രബലമാക്കി. മറ്റുദൈവങ്ങളുടെ ആരാധന നിരോധിച്ച് അത്തേനിനെ സർവ്വോപരിയായ ദൈവമായി കരുതി. ഈജിപ്ഷ്യൻ ചരിത്രത്തിൽ ബഹുദൈവവിശ്വാസത്തിൽ നിന്നും ഏകദൈവ വിശ്വാസത്തിലേക്കുള്ള ഒരു നാഴികക്കല്ലായി  അമെൻഹോട്ടെപ്4ആമന്റെ പരിഷ്കാരങ്ങളെ കണക്കാക്കുന്നു.  പുതിയ ഏകദൈവവുമായി തനിക്കുള്ള ദൈവിക ബന്ധത്തെ പ്രതിഫലിപ്പിക്കുന്നതിനായി, അമെൻഹോട്ടെപ്പ് നാലാമൻ തന്നെ **അഖ്നാതെൻ''' എന്ന് സ്വയം നാമകരണം ചെയ്തു.

## ഇതും കാണുക
* റാ
* അഖ്നാതെൻ
## അവലംബം
മീശ കോങ്ങർ

കടൽ വാസിയായ ഒരു മൽസ്യമാണ് **മീശ കോങ്ങർ ** അഥവാ **Longfin African Conger (Moustache Conger). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത് .

## അവലംബം

* 

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:മലിഞ്ഞീൽ
പഴനിപ്പാമ്പ്

പശ്ചിമഘട്ടത്തിൽ കണ്ടുവരുന്ന തദ്ദേശവാസിയായ ഒരിനം  uropeltid പാമ്പാണ് **പഴനിപ്പാമ്പ് **(Palni shieldtail). ശാസ്ത്രനാമം: Uropeltis pulneyensis

## വിവരണം

## ഭൂമിശാസ്ത്ര പരിധി
ഇവ കണ്ടുവരുന്നത് തെക്കേ ഇന്ത്യയിലാണ്( പളനി മലനിരകൾ , ട്രാവൻകൂർ കുന്നുകൾ 5,000-7,000 അടി).

## അവലംബം

## അധികവായനയ്ക്ക്

*Beddome RH. 1863. Descriptions of New Species of the Family Uropeltidæ from Southern India, with Notes on other little-known Species. *[[Proc. Zool. Soc. London]]* **1863**: 225-229 + Plates XXV-XXVII.
*Beddome RH. 1864. Descriptions of New Species of the Family Uropeltidæ from Southern India, with Notes on other little-known Species. *[[Ann. Mag. Nat. Hist.]]* (3) **13**: 177-180.
*Beddome RH. 1866. Notes upon the snakes of the Madras Presidency. Description and plate of a new species of snake of the family Uropeltidae from the Pulney Mountains. *Madras Quarterly Journal of Medical Science* **9**: 207-208 (228?). [Reprint: 1940. *J. Soc. Bibliogr. Nat. Sci., London* 1 10: 314.]
*Beddome RH. 1878. Description of six new Species of Snakes of the Genus *Silybura*, Family Uropeltidæ, from the Peninsula of India. *Proc. Zool. Soc. London* **1878**: 800-802.
*Beddome RH. 1886. An Account of the Earth-Snakes of the Peninsula of India and Ceylon. *Ann. Mag. Nat. Hist.* (5) **17**: 3-33.
*Boulenger GA. 1890. *The Fauna of British India, Including Ceylon and Burma. Reptilia and Batrachia*. London: Secretary of State for India in Council. (Taylor and Francis, printers). xviii + 541 pp. (*Silybura pulneyensis, p. 260).
*[[Albert Günther|Günther ACLG]]. 1864. *The Reptiles of British India*. London: The Ray Society. (Taylor and Francis, printers). xxvii + 452 pp. + Plates I-XXVI. (*Rhinophis pulneyensis*, pp. 187-188 + Plate XVII, figure C).
*[[Malcolm Arthur Smith|Smith MA]]. 1943. *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia, Vol. III.—Serpentes*. London: Secretary of State for India. (Taylor and Francis, printers). xii + 583 pp. (*Uropeltis pulneyensis*, p. 85).
*[[:fr:Ernest Edward Williams|Williams EE]]. 1959. The Occipito-vertebral Joint in the Burrowing Snakes of the Family Uropeltidae. *Breviora* (106): 1-10. (*Uropeltis pulneyensis'', figures 3A & 3B).

## പുറത്തേക്കുള്ള കണ്ണികൾ

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:ഇന്ത്യയിലെ ഉരഗങ്ങൾ
ബുഗ്യാൽ

[ലഘുചിത്രം| [രൂപ്കുണ്ഡ് തടാകം|രൂപ്കുണ്ഡിലേയ്ക്കുള്ള വഴിയോരത്തുള്ള ബേദ്നി ബുഗ്യാലിന്റെ ദൃശ്യം,]]
ഇന്ത്യൻ സംസ്ഥാനമായ ഉത്തരാഖണ്ഡിലെ ഹിമാലയമലനിരകളിൽ കാണുന്ന പുൽമേടുകളാണ് **ബുഗ്യാലുകൾ**. സമുദ്രനിരപ്പിൽ നിന്നും 3,300 മീറ്ററിനും (10,800 അടി) 4,000 മീറ്ററിനും (13,000 അടി) ഇടയ്ക്ക് സ്ഥിതി ചെയ്യുന്ന ഈ പ്രദേശങ്ങൾ "പ്രകൃതിയുടെ സ്വന്തം പൂന്തോട്ടങ്ങൾ" എന്നും അറിയപ്പെടുന്നു. സമതലമോ, ചരിഞ്ഞപ്രതലമോ ആയിട്ടുള്ള ഈ പ്രദേശങ്ങളുടെ ഉപരിതലം മുഴുവൻ പച്ചപുല്ലും പൂക്കളും കൊണ്ട് മൂടപ്പെടുന്നു. തദ്ദേശീയരായ ഇടയന്മാർ ഈ പ്രദേശങ്ങളെ അവരുടെ കന്നുകാലികളുടെ മേച്ചിൽപ്പുറങ്ങളായി ഉപയോഗിക്കാറുണ്ട്. മഞ്ഞുക്കാലത്ത് പുൽമേടുകൾ മഞ്ഞുമൂടുകയും വേനൽക്കാലത്ത് പൂക്കളും പച്ചപ്പുല്ലും നിറയുകയും ചെയ്യുന്നു.  പരിസ്ഥിതിലോല പ്രദേശങ്ങളായ ഇവയുടെ ആവാസവ്യവസ്ഥയ്ക്ക് പ്രത്യേക സംരക്ഷണം ആവശ്യമാണ്.

ചില ശ്രദ്ധേയമായ ബുഗ്യാലുകളാണ്: ഓലി (ജോഷിമത്തിനടുത്ത്) ഗാർസി, ക്വാൻരി, ബേദ്നി, പൻവാലി & കുഷ് കല്യാൻ, ദയര, മുൻസിയാരി.

## അവലംബം

വർഗ്ഗം:ഉത്തരാഖണ്ഡിന്റെ ഭൂമിശാസ്ത്രം
വർഗ്ഗം:പുൽമേടുകൾ
ശിവരഞ്ജനി

കർണാടകസംഗീതത്തിലെ ഒരു രാഗമാണ് **ശിവരഞ്ജനി** അഥവാ **ശിവരഞ്ജിനി**. 22-ാമത് മേളകർത്താരാഗമായ ഖരഹരപ്രിയയിൽ നിന്നും ജന്യമാണ് ഈ രാഗം. ശിവരഞ്ജനി ഒരു ഔഡവ - ഔഡവ രാഗമാണ്. ഹിന്ദുസ്ഥാനി സംഗീതത്തിൽ കാഫി ഥാട്ടിന്റെ ജന്യരാഗമാണ് ശിവരഞ്ജനി.  ധൈവതമാണു് ഈ രാഗത്തിന്റെ പ്രധാന സ്വരം. ഋഷഭവും ഗാന്ധാരവും ഗമകമില്ലാതെ പാടുന്നു. ശിവരഞ്ജനിയിൽ മധ്യമം, നിഷാദം എന്നിവ വർജ്യസ്വരങ്ങളാണ്. കർണാടകസംഗീതത്തിൽ ഇതൊരു മൈനർ രാഗമാണ്. തീവ്രഋഷഭം, കോമളഗാന്ധാരം, തീവ്രധൈവതം എന്നീ തീവ്രസ്വരങ്ങൾ ഉൾക്കൊള്ളുന്ന ഈ രാഗം ഹിന്ദുസ്ഥാനി സംഗീതത്തിൽ നവീനരാഗമാണ്.

## ഘടന
### ആരോഹണം
സ രി2 ഗ2 പ ധ2 സ
### അവരോഹണം
സ ധ2 പ ഗ2 രി2 സ


അപൂർവ്വമായി ശിവരഞ്ജനി രാഗത്തിൽ അന്തരഗാന്ധാരവും ശുദ്ധധൈവതവും ശിവരഞ്ജിനിയിൽ കലർത്തി പാടിയാൽ അത് മിശ്രശിവരഞ്ജനി ആകും. ഈ രാഗത്തിലെ സാധാരണഗാന്ധാരത്തിനു പകരം അന്തരഗാന്ധാരം പാടിയാൽ മോഹനം എന്ന രാഗം ലഭിക്കും. 
## കൃതികൾ

## ചലച്ചിത്രഗാനങ്ങൾ
### ശിവരഞ്ജനി

### മിശ്രശിവരഞ്ജിനി

## അവലംബം

## പുറം കണ്ണികൾ
ശിവരഞ്ജനി 

വർഗ്ഗം:ഖരഹരപ്രിയയുടെ ജന്യരാഗങ്ങൾ
പുൽ തുരുമ്പൻ

ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **പുൽ തുരുമ്പൻ** . 

ഇംഗ്ലീഷിൽ Paddy Field Parasol, Ruddy Meadow Skimmer, Pale Yellow Widow എന്നീ പേരുകളിലെല്ലാം അറിയപ്പെടുന്നു.  ഈ തുമ്പിയെ പല രാജ്യങ്ങളിലും കാണാമെങ്ങിലും അത്ര സർവസാധാരണം അല്ല. പുൽമേടുകളിലും അതുപോലുള്ള തുറസായ സ്ഥലങ്ങളിലുമാണ് ഇവയെ കാണാറുള്ളത്‌. നാല് ഉപവർഗങ്ങളെ തിരിച്ചറിഞ്ഞിട്ടുണ്ട്.

## ഉപവർഗങ്ങൾ
* *Neurothemis intermedia atalanta* Ris 1919
* *Neurothemis intermedia degener* Selys, 1879
* *Neurothemis intermedia excelsa* Lieftinck, 1934 
* *Neurothemis intermedia intermedia* (Rambur, 1842)

## വിവരണം
കേരളത്തിൽ കാണപ്പെടുന്ന 3 Neurothemis സ്പീഷീസുകളിൽ താരതമ്യേന അപൂർവ്വമായി കാണപ്പെടുന്ന തുമ്പിയാണ് പുൽ തുരുമ്പൻ (സ്വാമിത്തുമ്പി - Neurothemis tullia; തവിടൻ തുരുമ്പൻ - Neurothemis fulvia എന്നിവയാണ് മറ്റുള്ളവ). പ്രത്യേകിച്ച് തെക്കൻ കേരളത്തിൽ ഇവ വളരെ അപൂർവ്വമാണ്.  വടക്കൻ കേരളത്തിൽ കൂടുതലായി കാണപ്പെടുന്ന ഇവയെ പാലക്കാട്, മലപ്പുറം ജില്ലകളിലെ നാട്ടിൻപുറങ്ങളിൽ  സുലഭമായി കാണാം 

പൊതുവെ വരണ്ട കാലാവസ്ഥ ഇഷ്ടപ്പെടുന്ന വയൽ തുരുമ്പൻ തുമ്പികളെ മഴ കഴിഞ്ഞുള്ള മാസങ്ങളിലാണ് കൂടുതലായും കാണാൻ കഴിയുന്നത് . ആഗസ്റ്റ് മാസം മുതൽ കണ്ടുതുടങ്ങുന്ന ഇവ നവംബർ-ഡിസംബർ മാസങ്ങൾ വരെ സജീവമായി പറന്നു നടക്കുന്നത് കാണാം.  ഇലപൊഴിയും വനങ്ങൾ ഇവയുടെ ഒരു പ്രധാന ആവാസവ്യവസ്ഥയാണ്.   ചുറ്റിനും കുറ്റിച്ചെടികൾ നിറഞ്ഞ ചെറിയ കുളങ്ങൾ ഇവയുടെ ഇഷ്ട കേന്ദ്രങ്ങളാണ്.  കുളങ്ങൾ പോലെയുള്ള ചെറുജലാശയങ്ങളിലാണ് ഈ തുമ്പികൾ സാധാരണയായി മുട്ടയിടുന്നത്  .

അധികം ഉയരത്തിൽ പറക്കാൻ ഇഷ്ടപ്പെടാത്ത വയൽ തുരുമ്പൻ കുറ്റിച്ചെടികളുടെയും മറ്റും ഇലപ്പടർപ്പുകളിലിരുന്ന് വെയിൽ കായുന്നത് സാധാരണമാണ്.  പലപ്പോഴും ചെറിയ കൂട്ടങ്ങളായി കാണപ്പെടുന്ന ഇവയിൽ പെൺതുമ്പികളുടെ എണ്ണം ആൺതുമ്പികളെ അപേക്ഷിച്ച് കൂടുതലായാണ് നിരീക്ഷിക്കപ്പെട്ടിട്ടുള്ളത് .

ആൺതുമ്പികളുടെ ഉദരത്തിന് ഏകദേശം രണ്ടര സെന്റിമീറ്ററോളം നീളമുണ്ടായിരിയ്ക്കും.  ചിറകുകളുടെ തുടക്കത്തിലുള്ള ചുവപ്പു നിറം ഇവയെ മറ്റു തുമ്പികളിൽ നിന്നും തിരിച്ചറിയാൻ സഹായിക്കുന്നു .  ചിറകുകളുടെ തുടക്കം മുതൽ മദ്ധ്യഭാഗം വരെ ചുവപ്പു കലർന്ന തവിട്ടു നിറം വ്യാപിച്ചു കാണാം.  കടും ചുവപ്പു നിറത്തിലുള്ള ഉദരത്തിന് ഇരുവശങ്ങളിലുമായി കറുത്ത വരകൾ കാണാം.  കണ്ണുകൾ തവിട്ടു കലർന്ന ചുവപ്പു നിറത്തിൽ കാണപ്പെടുന്നു.  ശിരസ്സിന്റെ മുൻഭാഗം ചുവപ്പു കലർന്ന മഞ്ഞനിറത്തിൽ കാണപ്പെടുന്നു. കാലുകൾക്ക് കടും ചുവപ്പു നിറമാണ്.  പെൺതുമ്പികളുടെ ശരീരത്തിന് ചുവപ്പു നിറത്തിനു പകരം കൂടുതൽ മഞ്ഞനിറമായിരിയ്ക്കും.  പെൺതുമ്പികളുടെ ഉദരത്തിലെ കറുപ്പുവരകൾ കൂടുതൽ ഇരുണ്ടതായി കാണപ്പെടുന്നു . 
ലഘുചിത്രം|ആൺതുമ്പി 
ലഘുചിത്രം|പെൺതുമ്പി  

## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
സാംറ്റ്സ്കെ ജവാഖേറ്റി

ജോർജ്ജിയയിലെ തെക്ക്‌ ഭാഗത്ത് സ്ഥിതിചെയ്യുന്ന ഒരു പ്രവിശ്യയാണ്  സാംറ്റ്സ്കെ ജവാഖേറ്റി - **Samtskhe-Javakheti** (, *Samcxe-Javaxeti*, )
1995ൽ ചരിത്രപരമായ പ്രവിശ്യകളായ
Meskheti (Samtskhe), Javakheti,  Tori (Borjomi gorge) എന്നിവ ചേർത്താണ് ഈ പ്രവിശ്യ രൂപീകരിച്ചത്.
അഖൽറ്റ്സിഖെ നഗരമാണ് ഈ പ്രവിശ്യയുടെ തലസ്ഥാനം.

വർഗ്ഗം:ജോർജ്ജിയ (രാജ്യം)
കാലിഫോർണിയയിലെ നഗരങ്ങളുടെ പട്ടിക

അമേരിക്കൻ ഐക്യനാടുകളുടെ പടിഞ്ഞാറൻ മേഖലയിൽ സ്ഥിതി ചെയ്യുന്ന സംസ്ഥാനമാണ് കാലിഫോർണിയ. അമേരിക്കൻ ഐക്യനാടുകളിലെ ഏറ്റവും ജനസാന്ദ്രതയുള്ളതും പ്രാദേശികവിസ്തീർണ്ണത്തിൽ അലാസ്കയും ടെക്സാസും കഴിഞ്ഞാൽ മൂന്നാം സ്ഥാനവുമുള്ള സംസ്ഥാനമാണിത്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ സംസ്ഥാനത്തെ ജനസംഖ്യ &nbsp;37,253,956 ആയിരുന്നു. സംസ്ഥാനത്തിൻറെ ആകെ ചുറ്റളവ് 155,779.22 ചതുരശ്ര മൈലാണ് (403,466.3&nbsp;ചതുരശ്രകിലോമീറ്റർ). കാലിഫോർണിയ 482 മുനിസിപ്പാലിറ്റികൾ ഉൾപ്പെട്ട 58 കൌണ്ടികളായി വിഭജിക്കപ്പെട്ടിരിക്കുന്നു. ഇതിൽ സാൻ ഫ്രാൻസിസ്കോ ഏകീകരിക്കപ്പെട്ട പട്ടണവും കൌണ്ടിയും കൂടിച്ചേർന്നതാണ്.

## അവലംബം

*
വർഗ്ഗം:അമേരിക്കൻ ഐക്യനാടുകളിലെ പട്ടണങ്ങളുടെ പട്ടികകൾ
മാഗ്നറ്റിക് ഹിൽ (ഇന്ത്യ)

[ലഘുചിത്രം|300x300ബിന്ദു|മാഗ്നറ്റിക് ഹിൽ, [ലഡാക്|ലഡാക്ക്, ഇന്ത്യ]]
ലഘുചിത്രം|ലഡാക്കിലെ മാഗ്നറ്റിക് ഹില്ലിനടുത്തുള്ള സൈൻ ബോർഡ്.
ലഡാക്കിലെ ലേ പട്ടണത്തിനടുത്ത് സ്ഥിതി ചെയ്യുന്ന ഒരു "ഗ്രാവിറ്റി ഹിൽ" ആണ് **മാഗ്നറ്റിക് ഹിൽ**.  ഇവിടുത്തെ ഒപ്റ്റിക്കൽ ഇല്യൂഷൻ കാരണം, ഇതിലൂടെ സഞ്ചരിക്കുന്ന യാത്രികർക്ക് ഇച്ഛാപൂർവ്വകമല്ലാതെ തന്നത്താനെ കുന്ന് കയറുന്നതായി തോന്നുന്നു. അവിടുത്തെ  പ്രദേശത്തിന്റെ പശ്ചാത്തലവും ചുറ്റുമുള്ള ചരിവുകളുമെല്ലാം ചേർന്നാണ് കാഴ്ചയെ ഇത്തരത്തിൽ ആക്കുന്നത്. കുന്നിൽ എത്തിപ്പെടുന്ന വസ്തുക്കൾക്കും കാറുകൾക്കും ചിലപ്പോൾ ഗുരുത്വാകർഷണക്കുറവോടെ മുകളിലേയ്ക്ക് കയറുന്നതായി അനുഭവപ്പെടുന്നു. എന്നാൽ യഥാർത്ഥത്തിൽ അവ ഇറക്കം ഇറങ്ങുകയാണ് ചെയ്യുന്നത്.

ഇത്തരത്തിലുള്ള ഇന്ത്യയിലെ മറ്റു രണ്ടു മാഗ്നറ്റിക് കുന്നുകൾ ഗുജറാത്തിലാണുള്ളത്. ഒന്നാമത്തെത് ഭുജിനടുത്തും (കാലോ ഡൻഗർ - ബ്ലാക്ക് ഹിൽസ്) രണ്ടാമത്തെത് തുൽസി ശ്യാമിലും.

## അവലംബം

വർഗ്ഗം:ഇന്ത്യയിലെ പർവ്വതങ്ങൾ
വർഗ്ഗം:ജമ്മു-കശ്മീരിന്റെ ഭൂമിശാസ്ത്രം
വർഗ്ഗം:ലഡാക്
ആരഭി

ഇരുപത്തിയൊൻപതാമതു മേളകർത്താരാഗമായ ധീരശങ്കരാഭരണത്തിന്റെ ഒരു ജന്യമാണ് **ആരഭി**. ദേവഗാന്ധാരി രാഗവുമായി വളരെയധികം സാമ്യം ആരഭിക്കുണ്ട്.

## ചരിത്രം
എ.ഡി ഏഴാം നൂറ്റാണ്ടു മുതൽ നിലവിലുള്ള ഒരു രാഗമാണ് ആരഭി. പുരാതന തമിഴ് സംഗീതത്തിൽ ഇത് *പഴം തക്ക* എന്നാണ് അറിയപ്പെട്ടിരുന്നത്. പിന്നീട് കുറേക്കാലം ഇത് ദേവഗാന്ധാരി രാഗത്തിന്റെയും ഇന്നത്തെ ആരഭി രാഗത്തിന്റെയും സ്വരങ്ങളുടെ ഒരു മിശ്രിതമായി ഉപയോഗിയ്ക്കപ്പെട്ടിരുന്നു. എന്നാൽ ആധുനിക കർണാടിക് സംഗീതത്തിൽ ഈ രണ്ടു രാഗങ്ങളും വ്യത്യസ്തമായാണ് കണക്കാക്കപ്പെടുന്നത്. പതിനേഴാം നൂറ്റാണ്ടിൽ ജീവിച്ചിരുന്നിരുന്ന ഗോവിന്ദ ദീക്ഷിതരുടെ സംഗീതസുധയിൽ വിവരിച്ചിരിയ്ക്കുന്ന 50 രാഗങ്ങളിലൊന്ന് ആരഭിയാണ്.

ഋഷഭം പ്രധാനസ്വരമായുള്ള ജതിയെയും ഋഷഭം ഗൃഹ-ന്യാസ-അംശ സ്വരങ്ങളായി വരുന്ന രാഗത്തെയും *ആർഷഭി* എന്ന് വിളിച്ചിരുന്നെന്നും കാലക്രമേണ ഇത് ലോപിച്ചു ആരഭി എന്ന പേരിൽ എത്തിച്ചേർന്നുവെന്നുമാണ് എൻ.സി.കൃഷ്ണമാചാരിയുലൂവിന്റെ *സംഗീതരാഗ ദർശിനി*യിൽ പറയുന്നത്.

## ഘടന
;ആരോഹണം : സ രി2 മ1 പ ധ2 സ
;അവരോഹണം :  സ നി3 ധ2 പ മ1 ഗ3 രി2 സ

ആരഭി ഒരു ഔഡവ-സമ്പൂർണ രാഗമാണ്. അതായത് ഇതിന് ആരോഹണത്തിൽ 5 സ്വരങ്ങളും (ഔഡവം) അവരോഹണത്തിൽ 7 സ്വരങ്ങളും (സമ്പൂർണം) ഉണ്ട്. 

ആരോഹണത്തിൽ ഷഡ്ജം ഗൃഹസ്വരവും, ഋഷഭം ജീവസ്വരവുമാകുന്നു. ഈ ഋഷഭമാണ് രാഗത്തിന് അതിന്റെ തനതുഭാവം പ്രദാനം ചെയ്യുന്നത്.

ഇതിന്റെ ആലാപനത്തിൽ വളരെയധികം ഗമകങ്ങൾ ഒന്നും ഉപയോയ്ക്കപ്പെടുന്നില്ല. പ്രധാനമായും അടിസ്ഥാന സ്വരങ്ങൾ ഉപയോഗിച്ച് തന്നെയാണ് ഇത് പാടുന്നത്. *ഗ* സ്വരത്തിന്റെ ആവൃത്തി എപ്പോഴും *മ* സ്വരത്തിന്റെ ആവൃത്തിയുടെ അടുത്ത് തന്നെയായിട്ടാണ് പാടുന്നത്. അതിനാൽ *മ ഗ രി* എന്നു പാടുമ്പോൾ പലപ്പോഴും അത് *മ മ രി* എന്ന് കേൾക്കാൻ സാധ്യതയുണ്ട്. അതുപോലെ തന്നെ *നി* എന്ന് പാടുമ്പോൾ അത് *സ* സ്വരത്തിന്റ ആവൃത്തിയുടെ സമീപത്തു തന്നെ ആയതിനാൽ *സാ നി ധ* എന്നുള്ളത് *സാ സാ ധ* എന്ന് കേട്ടേക്കാം. അവരോഹണത്തിലെ നിഷാദ, ഗാന്ധാര സ്വരങ്ങൾക്ക് *ഒടുക്കൽ* ഗമകം പ്രയോഗിയ്ക്കുന്നത് സാധാരണമാണ്.

ത്യാഗരാജരുടെ കാലം വരെ അവരോഹണത്തിൽ നിഷാദസ്വരം ഇല്ലാതെയായിരുന്നു ആരഭി ആലപിച്ചിരുന്നത്. അതിനാൽ അദ്ദേഹത്തിന്റ പ്രശസ്ത കീർത്തനമായ സാധിഞ്ചനേയിൽ നിഷാദസ്വരം കാണപ്പെടാത്തത്.

ചടുലമായാണ് സാധാരണയായി ആരഭി പാടുന്നത്. അതിനാൽ ഇതിന്റെ രാഗാലാപനത്തിൽ ഗമകങ്ങളേക്കാൾ *ബ്രിഗങ്ങൾ* ഉപയോഗിച്ചാണ് ഗായകർ തങ്ങളുടെ മനോധർമ്മം പ്രകടമാക്കുന്നത്. ഒരു സാർവ്വകാലികമായ ഈ രാഗം ഏതു സമയത്തും പാടാവുന്നതാണ്.  ഇതൊരു ഘനരാഗമാണ്.

## കൃതികൾ

## ചലച്ചിത്രഗാനങ്ങൾ

## അവലംബം

വർഗ്ഗം:ധീരശങ്കരാഭരണത്തിന്റെ ജന്യരാഗങ്ങൾ
വർഗ്ഗം:ആരഭി രാഗത്തിൽ ചിട്ടപ്പെടുത്തിയ കൃതികൾ
ടിമോത്തി ആബട്ട് കോൺട്രാഡ്

**ടിമോത്തി ആബട്ട് കോൺട്രാഡ്**(June 21, 1803 in Trenton, New Jersey – August 9, 1877 in Trenton) അമേരിക്കൻ ജിയോളജിസ്റ്റും തോടുള്ള ജീവികളെപ്പറ്റി പഠിക്കുന്ന ആളും ആയിരുന്നു. 
## ജീവചരിത്രം

അമേരിക്കൻ പുരാവജീവസ്തുശാസ്ത്രത്തിൽ പ്രമുഖനായിരുന്നു. അതുപോലെ പ്രകൃതിശാസ്ത്രത്തിലും അവഗാഹമുണ്ടായിരുന്നു.
## അവലംബം
വിധു വിൻസന്റ്

മലയാള ചലച്ചിത്ര സംവിധായികയും മാധ്യമ പ്രവർത്തകയുമാണ് വിധു വിൻസന്റ്. 2016 ൽ കേരള രാജ്യാന്തര ചലച്ചിത്രമേളയിൽ മലയാളം സിനിമക്കുള്ള ഫിപ്രസി അവാർഡും മികച്ച നവാഗതസംവിധായികക്കുള്ള രജത ചകോരവും നേടി. മലയാളചലച്ചിത്ര സംവിധാനത്തിന് സംസ്ഥാന പുരസ്‌കാരം നേടുന്ന ആദ്യ വനിതയാണ് വിധു.യാത്രാവിവരണ ഗ്രന്ഥത്തിനു നൽകുന്ന 2020-ലെ കേരള സാഹിത്യ അക്കാദമി പുരസ്കാരം,  ദൈവം ഒളിവിൽ പോയ നാളുകൾ എന്ന ഗ്രന്ഥത്തിനു ലഭിച്ചു.

## ജീവിതരേഖ
കൊല്ലം ജില്ലയിൽ ജനിച്ചു. വിമലഹൃദയം ഗേൾസ് ഹൈ സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. തിരുവനന്തപുരത്ത് നിന്ന് ബിരുദം കരസ്ഥമാക്കിയതിനൊപ്പം ഐ.എ.എസ്. നും പരിശീലിച്ചിരുന്നു. സി. ഡിറ്റിൽ നിന്ന് പൊസ്റ്റ്ഗ്രാജുവേറ്റ് ഡിപ്ലോമ ഇൻ സയൻസസ് ആൻഡ് ഡവലപ്മെന്റ് കമ്മ്യൂണിക്കേഷൻ ചെയ്തു. അക്കാലത്ത് ഡോക്കുമെന്ററികളോട് ഇഷ്ടം തോന്നിത്തുടങ്ങിയിരുന്നു. ഏഷ്യാനെറ്റ് ന്യൂസിലും മീഡിയവൺ ടിവിയിലും മാധ്യമ പ്രവർത്തകയായിരുന്നു.   'ദ കാസ്റ്റ് ഓഫ് ക്ലീൻലിനെസ്' എന്ന പേരിൽ 2014 ൽ   അവതരിപ്പിച്ച ഡോക്യുമെന്ററിയുടെ തുടർച്ചയായി സംവിധാന ചെയ്ത മാൻഹോൾ നിരവധി പുരസ്കാരങ്ങൾക്കർഹമായി.

## ചലച്ചിത്രങ്ങൾ

## കൃതികൾ
* ദൈവം ഒളിവിൽ പോയ നാളുകൾ (യാത്രാവിവരണം)
## പുരസ്കാരങ്ങൾ
2016 ൽ   കേരള രാജ്യാന്തര ചലച്ചിത്രമേളയിൽ,  മലയാളം സിനിമക്കുള്ള ഫിപ്രസി അവാർഡും മികച്ച നവാഗതസംവിധായികക്കുള്ള രജത ചകോരവും   നേടി. 2016ലെ കേരളസംസ്ഥാന ചലച്ചിത്ര പുരസ്കാരത്തിൽ മികച്ച ചലച്ചിത്രത്തിനുള്ള പുരസ്കാരവും മികച്ച സംവിധായുകയ്ക്കുള്ള പുരസ്കാരവും നേടി. 
* 2020-ലെ കേരള സാഹിത്യ അക്കാദമി പുരസ്കാരം

## അവലംബം



## പുറത്തേക്കുള്ള കണ്ണികൾ
* 

വർഗ്ഗം:ഇന്ത്യൻ ചലച്ചിത്ര സംവിധായികമാർ
വർഗ്ഗം:പത്രപ്രവർത്തകർ
വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കാട്ടുപുള്ളൻ

ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **കാട്ടുപുള്ളൻ** . ഇംഗ്ലീഷിൽ River Hawker, Stellate River Hawk എന്നീ പേരുകളിൽ അറിയപ്പെടുന്നു .

### വിവരണം
നീർമുത്തൻ കുടുംബത്തിലെ തുമ്പികളിൽ താരതമ്യേന വലിപ്പം കൂടുതലുള്ള, കറുപ്പും മഞ്ഞയും കലർന്ന ശരീരത്തോട് കൂടിയ ഒരു തുമ്പിയാണ് കാട്ടുപുള്ളൻ. കറുപ്പ് കലർന്ന മഞ്ഞ നിറത്തിലുള്ള ശിരസ്സിൽ തിളങ്ങുന്ന പച്ച നിറത്തിലുള്ള പാടുകൾ കാണാം.  കണ്ണുകൾക്ക് മരതകപ്പച്ച നിറമാണ്.  തിളങ്ങുന്ന കടുംനീല നിറത്തിലുള്ള ഉരസ്സിന് കുറുകെയായി മഞ്ഞ വരകൾ കാണാം. കാലുകൾക്ക് കറുപ്പ് നിറമാണ്.  ചിറകുകൾ സുതാര്യമാണ്.  തടിച്ച, കറുത്ത നിറത്തിലുള്ള ഉദരത്തിൽ മഞ്ഞ നിറത്തിലുള്ള പൊട്ടുകൾ കാണാം. ആൺതുമ്പിയും പെൺതുമ്പിയും തമ്മിൽ പുറം കാഴ്ച്ചയിൽ വ്യത്യാസങ്ങളില്ല .

### ആവാസവ്യവസ്ഥ/വാസസ്ഥാനം
നദികളിലെയും തോടുകളിലെയും ആഴം കുറഞ്ഞതും എന്നാൽ ഒഴുക്കുള്ളതുമായ കൽപ്പരപ്പുകളിലാണ്‌ ഇവ പ്രജനനം നടത്തുന്നത്. കാട്ടരുവികളുടെ മുകളിലൂടെ ഇവ വളരെ വേഗത്തിൽ പറക്കുന്നത് കാണാം. ആൺതുമ്പികൾ അരുവികളുടെ തീരത്തുള്ള കൊമ്പുകളിൽ സ്ഥാനം പിടിക്കുന്നതും അടുത്തുവരുന്ന മറ്റെല്ലാ തുമ്പികളെയും ഓടിക്കുന്നതുമായി കാണാറുണ്ട്. പെൺതുമ്പികളെ അപൂർവമായേ കാണാറുള്ളൂ. ചെറിയ കൂട്ടങ്ങളായും ചിലപ്പോൾ കാണാറുണ്ട്. ഏപ്രിൽ മുതൽ ജൂൺ വരെയുള്ള മാസങ്ങളിലാണ് ഇവയെ കൂടുതലായി കാണാറുള്ളത്.

### കൂടുതൽ ചിത്രങ്ങൾ

File:Onychothemis testacea in Kadavoor.jpg|Onychothemis testacea in Kadavoor
File:Onychothemis testacea 3 by kadavoor.jpg|Onychothemis testacea from kadavoor
File:Onychothemis testacea 2 by kadavoor.jpg|Onychothemis testacea 2 by kadavoor
File:Onychothemis testacea-കാട്ടുപുള്ളൻ.jpg|Onychothemis testacea-from Nilambur
File:Onychothemis testacea-Kadavoor-2016-06-25-001.jpg|Onychothemis testacea-Kadavoor


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
ഡുഷെറ്റി

ജോർജ്ജിയയിലെ മ്റ്റിസ്ഖേറ്റ-മ്റ്റിയാനേറ്റിപ്രവിശ്യയിലെ ഒരു പട്ടണമാണ് 
ഡുഷെറ്റി - **Dusheti** ().
ജോർജ്ജിയയുടെ തലസ്ഥാനമായ റ്റ്ബിലിസിൽ നിന്ന് വടക്കുകിഴക്ക് ഭാഗത്ത് 54 കിലോമീറ്റർ ദൂരത്തായാണ് ഈ പട്ടണം സ്ഥിതിചെയ്യുന്നത്.

വർഗ്ഗം:ജോർജ്ജിയ (രാജ്യം)
നിറമുള്ള രാവുകൾ

1986-ൽ പുറത്തിറങ്ങിയ മലയാള സിനിമയാണ്***നിറമുള്ള രാവുകൾ***. എസ്. കുമാർ നിർമ്മിച്ച ഈ ചിത്രം എൻ. ശങ്കരൻ നായർ ആണ് സംവിധാനം ചെയ്തത് . സുരേഷ് ഗോപി, പ്രമീള, അശ്വതി, വിൻസന്റ് എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. കെ.ജെ. ജോയ് ആണ് സംഗീതം കൈകാര്യം ചെയ്യുന്നത്.

## ഇതിവൃത്തം
കോടീശ്വര ഇന്റർനാഷണൽ ഫിനാൻസിയേഴ്സിലാണ് രാധ പ്രവർത്തിക്കുന്നത്. അവളുടെ അച്ഛനും രൻടാനമ്മയും അവളുടെ ശമ്പളംകൊണ്ടാണ് കഴിയുന്നത്. രണ്ടാനമ്മയുടെ ജാരൻ ബാലൻ പിള്ള അച്ഛനെ മദ്യപിക്കാൻ കൂട്ടുന്നു. തട്ടിപ്പുകാരനായ ഫിനാൻസ് മുതലാളി രാധയെ നശിപ്പിക്കാൻ ശ്രമിക്കുന്നു. അവൾ ജോലി ഉപേക്ഷിച്ച് പോകുന്നു. രാധയുടെ സാന്നിദ്ധ്യം ഒഴിവാക്കാനായി ബാലൻ പിള്ള അവളെ ജോലിവാങ്ങിക്കൊടുക്കാമെന്ന വാഗ്ദാനത്തിൽ മീരാമ്മയുടെ വേശ്യാലയത്തിൽ എത്തിക്കുന്നു.  അവിടെ പോലീസ് ഇൻസ്പെക്റ്റർ അവളെ പീഡിപ്പിക്കുന്നു. വേശ്യാലയത്തിൽ ക്രൂരമായ പീഡനംവും നിർബന്ധപൂരവ്വം വേശ്യാവൃത്തിയും  നടക്കുന്നു. അവളെ പണ്ട് പരിചയമുള്ള പീറ്റർ അവളെ അവിടെ കണ്ട് അവളെ രക്ഷിക്കാൻ ഒരുങ്ങുന്നു. മറ്റൊരു നക്ഷത്രവേശ്യാലയക്കാരനായ രാവുണ്ണി വിജിലൻസ് വേഷത്തിൽ വന്ന് രാധയെ രക്ഷിക്കുന്നു. രാവുണ്ണിയുറ്റെ വീട്ടിൽ  സ്വ താർത്പര്യത്തോടെ മാത്രം ഈ രംഗത്തെത്തിയവരാണ് അന്തേവാസികൾ.രാവുണ്ണീ തന്റെ പരിചയക്കരന്റെ മകളായ ശാരദയെ അവരുടെ ദാരിദ്യം തീർക്കാൻ അവിടെ ജോലി നൽകുന്നു. ആദ്യം എതിർത്തെങ്കിലും സ്വന്തം വീട്ടിലെ ദാരിദ്യം അവളെ തുടരാൻ പ്രേരിപ്പിക്കുന്നു. വീട്ടിലെ ദാരിദ്യ്രം തീർക്കുന്നു. സാഹചര്യവശാൽ വീട്ടിലുള്ളവർ അവളുടെ ജോലിയെപ്പറ്റി അറിയുന്നു. അവളുടെ സഹോദരിയുടെ വിവാഹത്തിനുപോലും കൂട്ടുന്നില്ല. അവൾ ആത്മഹത്യ് ചെയ്യുന്നു. ഇതെല്ലാം കേട്ട രാധ നല്ലൊരുവേശ്യ ആകാൻ തീരുമാനിക്കുന്നു. രാവുണ്ണി അവൽക്ക് പീതാംബരൻ എന്ന കോണ്ട്രാക്റ്ററും മദ്യമുതലാളിയും ആയി പരിചയപ്പെടുത്തുന്നു. അവിടെ വച്ച് അവൾ എക്സൈസ് കമ്മീഷണർ സുദേവൻ, എം എൽ എ കുമാരൻ, എന്നിവരെ പരിഹയപ്പെടുന്നു. ഇതിനിടയിൽ  കാമുകനിൽ നിന്നും രക്ഷപ്പെട്ടോടുന്ന ഒരു പെൺകുട്ടിയെ രാധ രക്ഷിക്കുന്നു. വീട്ടിൽ ചെന്നപ്പോൽ അത് ബാലൻ പിള്ളയുടെ പുത്രിയായിരുന്നു. തളർന്നുകിടക്കുന്ന അയാൾ മാപ്പിരക്കുന്നു. എന്തോകാര്യത്തിനായി മന്ത്രിയെ സൽക്കരിക്കൻ രാവുണ്ണിയെ ഏൽപ്പിച്ച പീതാംബരൻ അവസാനം ആ പെൺകുട്ടി തന്റെ മകളായിരുന്നു എന്നറിഞ്ഞ് അവളെ കൊല്ലുന്നു. ആ കൊലക്കേസിൽ ഇൻസ്പെക്റ്റർ അയാളെ അറസ്റ്റ് ചെയ്യുന്നു. ഒരിക്കൽ സസ്പെൻഷനിലായപ്പോൽ മനസ്താപം വന്ന ഇൻസ്പെക്റ്റരും രാധയോട് മാപ്പിരക്കുന്നു. രാധയുടെ കാമുകൻ അവളുടെ കുറവുകൾ മറന്ന് തന്റെ ജീവിതത്തിലേക്ക് ക്ഷണിക്കുന്നെങ്കിലും അവൾ ആത്മഹത്യ് ചെയ്യുന്നു. 
## അഭിനേതാക്കൾ

*വിൻസന്റ്-കോടീശ്വര ഫിനാൻസിയേഴ്സ് 
*അശ്വതി (നടി)-രാധമ്മ
*ശുഭ-രാധയുടെ അമ്മ
*അച്ചൻകുഞ്ഞ്-ശ്രീധരൻ പിള്ള-രാധയുടെ അച്ഛൻ
*ദേവൻ-രാധയുടെ കാമുകൻ
*സത്താർ-ബാലൻപിള്ള
*ഭീമൻ രഘു-ഇൻസ്പെക്റ്റർ
*ജഗതി ശ്രീകുമാർ-വിജിലൻസ്/രാവുണ്ണി
*പ്രമീള-രാവുണ്ണിയുടെ ഭാര്യ
*പൂജപ്പുര രവി-പീറ്റർ
*ലളിതശ്രീ-മീരമ്മ(വേശ്യാലയക്കാരി)
*ബഹദൂർ-ശാരദയുടെ അച്ഛൻ
*തൊടുപുഴ വാസന്തി-ശാരദയുടെ അമ്മ
*സുരേഷ് ഗോപി-ഒരു ഉഭഭോക്താവ്
*ഉണ്ണിമേരി- ഒരു വേശ്യ
*ജോസ് പ്രകാശ്-എക്സൈസ് കമ്മീഷണർ സുദേവൻ
*കുണ്ടറ ജോണി-കോണ്ട്രാക്റ്റർ പീതാംബരൻ
*സലീമ-കോണ്ട്രാക്റ്റർ പീതാംബരന്റെ മകൾ
*പ്രതാപചന്ദ്രൻ-മന്ത്രി
*ജനാർദ്ദനൻ-എം എൽ ഏ കുമാരൻ

## സംഗീതം
പൂവച്ചൽ ഖാദറിന്റെവരികൾക്ക് കെ ജെ ജോയി സംഗീതം നൽകിയേശുദാസ്പാടിയ ഒരു പാട്ടാണ് ഇതിലുള്ളത്.

## References

## പുറംബന്ധങ്ങൾ
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ
## ചിത്രം കാണുവാൻ
നിറമുള്ള രാവുകൾ (1986)
മുതുകുറിശ്ശി ഉണ്ണി

കഥകളിയുടെ പരിഷ്കർത്താവായ വീരകേരളവർമ്മയുടെ ഒരു ആശ്രിതനായിരുന്നു **മുതുകുറിശ്ശി ഉണ്ണി**. 

ഉള്ളൂർ, കേരള സാഹിത്യ ചരിത്രം എന്ന തന്റെ ഗ്രന്ഥത്തിൽ മുതുകുറുശ്ശി ഉണ്ണിയെ പറ്റി പരാമർശിച്ചിട്ടുണ്ട്. ശരിയായ പേർ മുതുകുറിശ്ശി ഭാസ്കരൻ നമ്പൂതിരി എന്നായിരുന്നുവെന്നും 1805-1837 ആണ് ജീവിതകാലം എന്നും പറയുന്നു.  ബാല്യത്തിൽ തന്നെ അസാധാരണബുദ്ധിശാലിയായിരുന്ന മുതുകുറിശ്ശി ഉണ്ണി, കൂടല്ലൂർ വാസുദേവൻ നമ്പൂതിരിപ്പാടിന്റെ ശിഷ്യനായി വ്യാകരണം അഭ്യസിച്ചു. പിന്നീട് തൃപ്പൂണിത്തുറ ചെന്ന് അവിടെ താമസിപ്പിച്ച് പഠിപ്പിച്ചിരുന്ന ഒരു പരദേശിയായ ദീക്ഷിതരിൽ നിന്നും ന്യായവും വേദാന്തവും പഠിച്ചു. പിന്നീട് അവിടുത്തെ പഠിത്തം മതിയാക്കി ഉണ്ണി കോഴിക്കോട്ടെ സാമൂതിരി കോവിലകത്തേയ്ക്ക് പോയി. കേരളീയരിൽ ആദ്യമായി ചിന്താമണി എന്ന ന്യായഗ്രന്ഥത്തിൽ പാണ്ഡിത്യം നേടിയ മണിത്തമ്പുരാനിൽ നിന്നും ന്യായത്തിൽ ഉപരിഗ്രന്ഥങ്ങൾ വായിക്കാനായിരുന്നു അവിടെ പോയത്. ഉണ്ണിയ്ക്ക് വെറും പതിനഞ്ചുവയസ്സ് മാത്രം പ്രായമുള്ളപ്പോഴാണ് ശൃംഗാരതിലകം എന്ന ഭാണം മുതുകുറുശ്ശി ഉണ്ണി രചിയ്ക്കുന്നത്. പിന്നീട് നടുവിൽ മഠത്തിൽ സ്വാമിയാരുടെ ശിഷ്യനായികൂടി കോഴിക്കോട് തളിയിൽ ക്ഷേത്രത്തിൽ പുഷ്പാഞ്ചലി നിത്യവൃത്തിയായി സ്വീകരിച്ച് അവിടെ തന്നെ താമസിച്ചു. കൊല്ലവർഷം 1012മാണ്ടിൽ പുഷ്പാഞ്ചലി കഴിച്ചുകൊണ്ടിരിക്കുമ്പോൾ പെട്ടെന്ന് മരിയ്ക്കുകയും ചെയ്തു എന്ന് ഉള്ളൂർ രേഖപ്പെടുത്തുന്നു. അന്നദ്ദേഹത്തിനു 32 വയസ്സ് തികഞ്ഞിരുന്നില്ല.

വി.ടി. ഭട്ടതിരിപ്പാട്, മുതുകുറുശ്ശി ഉണ്ണിയുടേതായി ഒരു സംസ്കൃതശ്ലോകം "കണ്ണീരും കിനാവും" എന്ന ആത്മകഥാപരമായ പുസ്തകത്തിൽ എഴുതിയിട്ടുണ്ട്.

## ഇതുകൂടി കാണുക
* വീരകേരളവർമ്മ

## അവലംബം
മഞ്ഞ കോങ്ങർ

കടൽ വാസിയായ ഒരു കോങ്ങർ മൽസ്യമാണ് **മഞ്ഞ കോങ്ങർ ** അഥവാ **Slender Conger (Yellow Pike-Conger). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത് .
## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:മലിഞ്ഞീൽ
പെൻസിൽവാനിയയിലെ പട്ടണങ്ങൾ

പട്ടണങ്ങളുടെ പട്ടിക

വർഗ്ഗം:പെൻസിൽവാനിയയിലെ നഗരങ്ങൾ
ആന്ദോളിക

കർണ്ണാടകസംഗീതത്തിലെ ഒരു ജന്യരാഗമാണ് ആന്ദോളിക. ഇരുപത്തിരണ്ടാമതു മേളകർത്താരാഗമായ ഖരഹരപ്രിയയുടെ ജന്യമാണിത്. 
## ലക്ഷണം
;ആരോഹണം 
സ രി2 മ1 പ നി2 സ 
;അവരോഹണം
സ നി2 ധ2 മ1 രി2 സ

## കൃതികൾ
*രാഗസുധാരസ - ത്യാഗരാജസ്വാമികൾ
*മഹിഷാസുര വർണ്ണം - മുത്തയ്യ ഭാഗവതർ

## ചലച്ചിത്രഗാനങ്ങൾ
എഴുതിടുന്നു വനിയിൽ (ഇത്രമാത്രം) - ജെയ്സൺ ജെ. നായർ

## അവലംബം


വർഗ്ഗം:ഖരഹരപ്രിയയുടെ ജന്യരാഗങ്ങൾ
ബെഡോമിന്റെ മരപ്പല്ലി

പശ്ചിമഘട്ടത്തിൽ മാത്രം കണ്ടുവരുന്ന ഒരിനം പല്ലിയാണ് **ബെഡോമിന്റെ മരപ്പല്ലി **(Beddome's day gecko). ശാസ്ത്രനാമം: *Cnemaspis beddomei*).  1830-1911 കാലഘട്ടത്തിൽ ജീവിച്ചിരുന്ന ഒരു ബ്രിട്ടീഷ് സൈനിക ഉദ്ദ്യോഗസ്ഥനായ റിച്ചാർഡ് ഹെൻറി ബെഡോമി എന്ന സസ്യശാസ്ത്രജ്ഞന്റെ പേരിലാണ് അറിയപ്പെടുന്നത്.

## വിതരനം
കാണപ്പെടുന്ന സ്ഥലങ്ങൾ: തിനവേലിയും ട്രാവൻകൂർ കുന്നുകളും (3000 – 5000&nbsp;ft ASL) *Terra typica restricta* (M. A. Smith 1935): Travancore

## ആവാസവ്യവസ്ഥയും സംരക്ഷണവും
ഇവ പകൽസമയങ്ങളിൽ പാറക്കല്ലുകളിക്കിടയിലാണ് കണ്ടുവരുന്നത്. പ്രധാനമായും പ്രാണികളെ ഭക്ഷിക്കുന്നു. The exact threats are unknown but may be human disturbance. However, it exists in protected areas Kalakkad Mundanthurai Tiger Reserve and Meghamalai.

## അവലംബങ്ങൾ

* Beddome,R.H. 1870 Descriptions of some new lizards from the Madras Presidency. Madras Monthly J. Med. Sci. 1: 30-35
* Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
* Theobald,W. 1876 Descriptive catalogue of the reptiles of British India. Thacker, Spink & Co., Calcutta: xiii + 238 pp.

## പുറത്തേയ്ക്കുള്ള കണ്ണികൾ
* 
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ ഉരഗങ്ങൾ
നീല കറുപ്പൻ വ്യാളി

ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **നീല കറുപ്പൻ വ്യാളി** . ഇവയെ സാധാരണയായി കുറച്ച്‌ ഉയരത്തിലുള്ള കാടുകളിലാണ് കാണാറുള്ളത്‌. അവിടെയുള്ള ചതുപ്പുകളിലും കുളങ്ങലിലുമാണ് ഇവ പ്രജനനം നടത്തുന്നത്.രണ്ട് ഉപവർഗങ്ങളെ തിരിച്ചറിഞ്ഞിട്ടുണ്ട്; *O. t. triangulare* ഉം *O. t. malaccense* ഉം.


File:Orthetrum triangulare by Rohit George.jpg|*O. t. triangulare*, പെൺതുമ്പി
File:Orthetrum triangulare mating (2011) 2474.jpg|*O. t. triangulare*, ഇണചേരുന്നു
File:Orthetrum melania (male s4).JPG|*O. t. malaccense*, ആൺതുമ്പി
File:Orthetrum melania (male young s3).JPG|*O. t. malaccense*, പ്രായപൂർത്തി ആകാത്ത ആൺതുമ്പി
File:Orthetrum melania (female s3).JPG|*O. t. malaccense*, പെൺതുമ്പി


## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
കോൺകോർഡ്, കാലിഫോർണിയ

**കോൺകോർഡ്** (/kɒŋkɔːrd/ '''''cawn'''-cord'';)  അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള കോൺട്രാ കോസ്റ്റ കൌണ്ടിയിലെ ഏറ്റവും വലിയ പട്ടണമാണ്. 2010 യു.എസ്. സെൻസസ് പ്രകാരം ഈ പട്ടണത്തിലെ 122,067 ആയിരുന്നു. സാൻ ഫ്രാൻസിസ്കോ ഉൾക്കടൽ മേഖലയിലെ എട്ടാമത്തെ വലിയ പട്ടണവുമാണിത്.  1869 ലാണ് പട്ടണം സ്ഥാപിക്കപ്പെട്ടത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹെയ്സ്നം കനൈലാൽ

പ്രമുഖ മണിപ്പൂരി നാടക പ്രവർത്തകനും സംവിധായകനുമാണ് **ഹെയ്സ്നം കനൈലാൽ** (17 January 1941 – 6 October 2016). പത്മശ്രീ, പത്മഭൂഷൺ പുരസ്കാരങ്ങൾ ലഭിച്ചിട്ടുണ്ട്.  മരണാനന്തരം രണ്ടാമത് അമ്മന്നൂർ പുരസ്‌കാരം ഹെയ്സ്നം കനൈലാലിനും ഭാര്യ സാബിത്രി കനൈലാലിനും ലഭിച്ചു.

## ജീവിതരേഖ
ഇംഫാലിൽ ജനിച്ചു. കലാക്ഷേത്ര മണിപ്പൂർ എന്ന സംഘടന സ്ഥാപിച്ചു ഭാര്യ  സാബിത്രി സാബിത്രി ഹെയ്സ്നത്തിനൊപ്പം നാടക പ്രവർത്തനം നടത്തി. 1985 ൽ സംഗീത നാടക അക്കാദമി അവാർഡ് ലഭിച്ചു. സംഗീത നാടക അക്കാദമി രത്ന അവാർഡും ലഭിച്ചിട്ടുണ്ട്.
## കൃതികൾ
*  തംനലായി (Tamnalai -hunting spirit), 
*  കബൂയി-കിഓയിബ (Kabui-Keioiba -Half man Half Tiger), 
*  ഖോംഡോൺ മെയ്റോബി (Khomdon Meiroubi -The last girl), 
*  പിബറ്റ് 
*  ഇംഫാൽ  73. 

## പുരസ്കാരങ്ങൾ
*  പത്മശ്രീ(2004)
*  പത്മഭൂഷൺ(2016)
* അമ്മന്നൂർ പുരസ്‌കാരം
## അവലംബം

വർഗ്ഗം:1941-ൽ ജനിച്ചവർ
വർഗ്ഗം:ജനുവരി 17-ന് ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഒക്ടോബർ 6-ന് മരിച്ചവർ
വർഗ്ഗം:നാടക സംവിധായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര ലളിതകലാ അക്കാദമി പുരസ്കാരം ലഭിച്ചവർ
ചെറു വ്യാളി

ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് **ചെറു വ്യാളി** . ചതുപ്പുകളോടുചേർന്നുള്ള സാവധാനത്തിൽ ഒഴുകുന്ന അരുവികളിലാണ്‌ ഇവ പ്രജനനം നടത്തുന്നത്. അരുവികളോടു ചേർന്നുള്ള പാറക്കെട്ടുകളിലും മണൽതിട്ടകളിലും ഇവയെ കാണാം.

## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
ഇന്ത്യൻ വെൽസ്

**ഇന്ത്യൻ വെൽസ്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൌണ്ടിയിലുള്ള ഒരു പട്ടണമാണ്. ഇത് കോച്ചെല്ലാ താഴ്വരയിലാണ് സ്ഥിതി ചെയ്യുന്നത്. 1967 ൽ സംയോജിപ്പിക്കപ്പെട്ട ഈ പട്ടണം, പാം ഡെസെർട്ട്നും റിസോർട്ട് പട്ടണമായ ലാ ക്വിൻ‍റ്റയ്ക്കുമിടയിലാണ്. 2013 ലെ യു.എസ്. സെൻസസ് പ്രകാരം ഈ 5,165 നിവാസികളുണ്ടായിരുന്നു. ലോകത്തിലെ അഞ്ചാമത്തെ വലിയ ടെന്നീസ് ടുർണമെൻറായ ഇന്ത്യൻ വെൽസ് മാസ്റ്റേർസ് ടെന്നീസ് ടൂർണമെൻറിന് ഈ പട്ടണം ആതിഥ്യം വഹിച്ചിട്ടുണ്ട്. ഈ ടൂർണമെൻറ് സമീപ കാലത്ത് ബി.എൻ‌.പി. പാരിബാസ് ഓപ്പൺ എന്ന പേരിലറിയപ്പെടുന്നു. ഈ ടൂർണമെൻറ് നടക്കുന്നത് ലോകത്തിലെ രണ്ടാമത്തെ ടെന്നീസ് സ്റ്റേഡിയമായ ഇന്ത്യൻ വെൽസ് ടെന്നീസ് ഗാർഡനിലാണ്. 

## ചരിത്രം
സ്മിത്സോണിയൻ ഇൻസ്റ്റിറ്റ്യൂട്ടിലെ ഒരു ഭൂതത്വശാസ്ത്രജ്ഞനായ ഡബ്ലിയു. പി. ബ്ലേഡിൻറെ പഠനമനുസരിച്ച്, 1853 നു മുമ്പുള്ള കാലഘട്ടങ്ങളിൽ ഇന്ത്യൻ വെൽസ് പട്ടണം നിലനിൽക്കുന്ന പ്രദേശത്ത് അഭിവൃദ്ധി പ്രാപിച്ച തദ്ദേശീയ ഇന്ത്യൻ ഗ്രാമം നിലനിന്നിരുന്നു. ഒരു ദശകത്തിനു ശേഷം കൊളറാഡോ നദീ തീരത്ത് സ്വർണ്ണനിക്ഷേപം കണ്ടുപിടിച്ചതോടുകൂടി വില്ല്യം ഡി. ബ്രാഡ്‍ഷോ എന്നയാൾ ലോസ്‍ ആഞ്ജലസിൽ നിന്ന് മരുഭൂമിയിൽക്കൂടി സ്വർണ്ണ ഖനികളിലേയ്ക്ക് ഒരു വഴിത്താര നിർമ്മിച്ചിരുന്നു. ഖനിജാന്വേഷകരെയും വഹിച്ചുകൊണ്ട് അലക്സാണ്ടർ ആൻറ് കമ്പനിയുടെ വാഹനങ്ങൾ ഈ വഴിത്താരയിലൂടെ ഖനികളിലേയ്ക്കു സഞ്ചരിച്ചിക്കുന്നതിനിടെ ഒരു ഇടത്താവളമായി ഇന്ത്യൻസ് വെൽസിനെ ഉപയോഗപ്പെടുത്തിയിരുന്നു. സതേൺ പസഫിക റെയിൽറോഡ് ഉപയോഗത്തിൽ വന്നതോടെ ഈ വഴിത്താര 1875 കളിൽ ക്രമേണ ഉപേക്ഷിക്കപ്പെടുകയും പിന്നീട് വെൽസ് ഫർഗോ കമ്പനിയുടെ നേതൃത്വത്തിൽ ഈ പാത പുനർനിർമ്മിച്ച് ഉപയോഗപ്പെടുത്തുകയും ചെയ്തിരുന്നു. പിന്നീടുള്ള ദശകങ്ങളിൽ കുടിയേറ്റക്കാർ വ്യാപകമായി ഈ പ്രദേശത്തേയ്ക്ക് എത്തിച്ചേർന്നു. 

എൽഡൊറാഡോ കണ്ട്രി ക്ലബ്ബും ഇന്ത്യൻ വെൽസ് കണ്ട്രി ക്ലബ്ബും ചേർന്ന് 1950 കളിൽ ആദ്യമായി ഇവിടെ ഗോൾഫ് കോർസ് സ്ഥാപിച്ചു. 1957 ൽ ദേശി അർനാസ് എന്ന അമേരിക്കൻ സംഗീതജ്ഞൻ പഴയ ഇന്ത്യൻ വെൽസ് റിസോർട്ട് ഹോട്ടലിനെ പുനരുദ്ധരിച്ച് തൻറെ ഇന്ത്യൻ വെൽസ് ഹോട്ടൽ ആരംഭിച്ചു. മുൻ പ്രസിഡൻറ് ഐസൻഹോവർ ഇന്ത്യൻ വെല്ലിലെ ഒരു പതിവു സന്ദർശകനായിരുന്നു. പാം ഡെസർട്ട് പോലെയുള്ള സമീപ പട്ടണങ്ങളുമായുള്ള ലയനം ഒഴിവാക്കുന്നതിനും ഒരു ഏകീകരിക്കപ്പെട്ട പട്ടണമാക്കുന്നതിനുമായി 1967 ജൂൺ 27 നു നടന്ന തെരഞ്ഞെടുപ്പിൽ ഇന്ത്യൻ വെൽസ് നിവാസികൾ വോട്ടു ചെയ്തിരുന്നു. 1967 ജൂലൈ 14 ന് ഇന്ത്യൻ വെൽസ് കാലിഫോർണിയ സംസ്ഥാനത്തെ 400 ആമത്തെ പട്ടണവും റിവർസൈഡ് കൌണ്ടിയിലെ 16 ആമത്തെ പട്ടണവുമായിത്തീർന്നു. അതുമുതൽ ഈ പട്ടണം അതിവേഗം വളർന്നു. റിസോർട്ട് ഹോട്ടലുകൾ, ഗോൾഫ് കോർസുകൾ, ലക്ഷുറി അപ്പാർട്ട്മെൻറ് മേഖലകൾ തുടങ്ങിയവ ഇവിടെ ഉയർന്നു വന്നിട്ടുണ്ട്.

## ഭൂമിശാസ്ത്രം
ഇന്ത്യൻ വെൽസ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ   (33.715755, &#x2212;116.341109) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് നഗരത്തിന്റെ ആകെ വിസ്തീർണ്ണം 14.6 ചതുരശ്ര മൈൽ (38 ചതുരശ്ര കിലോമീറ്റർ) ആണ്. അതിൽ 14.3 ചതുരശ്ര മൈൽ (37 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.3 ചതുരശ്ര മൈൽ (0.78 ചതുരശ്ര കിലോമീറ്റർ)  അതായത്1.85 ശതാമനം ഭാഗം വെള്ളവുമാണ്.

## കാലാവസ്ഥ
ഉഷ്‌ണമേഖലയോട്‌ അടുത്ത്‌ കിടക്കുന്ന ഈ പ്രദേശം മിതോഷ്‌മേഖലയാണ്. മർദ്ദം കൂടുതലുള്ള വായുമണ്ഡലത്തിൽ നിന്നു ചുഴലിരൂപത്തിൽ പായുന്ന കാറ്റ് എല്ലാ മാസങ്ങളിലും അനുഭവപ്പെടുന്നു. അന്തരീക്ഷം എപ്പോഴും തെളിഞ്ഞതായിരിക്കും. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ